
DOOR GGORIGOVROGOOOOIOOO OHO OIO OHO OOO, 
Al Stuttgart kaj Bern! 


Ĉi tiu numero B estas verŝajne la lasta, 
kiu antaŭ la kongresoj venas en la manojn de 
niaj legantoj; tial ni ankoraŭ lastfoje alvokas 
ilin ĉi tie: 

Iru al la kongresoj de Stuttgart kaj Bern! 

La komitatoj de ambaŭ kongresoj, kiuj tre 
oportune sekvas unu la alian, faris kaj ankoraŭ 
faras sian eblon, por bone akcepti la kongresa- 
naron kaj havigi al ĝi tagojn de vera guo laŭ 
ĉiu rilato (eĉ la kongresa laboro estas ĝuo, 
se gi estas bone arangita, kaj tio estas supo- 
zebla en ambaŭ okazoj). Ambaŭ kongresurboj 
estas vidindaj; krome la regiono de Stuttgart 
ravas nin per sia ĉarmo, dum tiu de Bern 
mirigas nin per sia grandiozeco. Kaj kiu ne 
estas naturamanto kaj ne ŝatas fari ekskursojn, 
tiu trovos distron kaj kontentiĝon en la multaj 
belaj festoj kaj aliaj aranĝoj, okazontaj dum 
ambaŭ kongresoj. 

Ne ofte okazas, ke niaj germanaj samide- 
anoj tiom oportune laŭ tempo kaj situacio 
povas viziti sian hejman kaj la internacian kongre- 
sojn. Pro tio bone uzu ĉi tiun favoran okazon, 
karaj samideanoj, kaj se vi iel povas, vizitu la 
kongresojn de Stuttgart kaj Bern. 


Vi certe ne pentos pri tio! 


Al ambaŭ kongresoj ni deziras brilan suk- 
ceson por la bono de nia afero! 


Germ. Esp. 


Nia Svablando kaj niaj ekskursoj. 


Certe tro malmulte ĝi estas konata, la bela 
Ŝvablando kun siaj verdaj arbaroj, beletaj ur- 
betoj kaj vilaĝoj, kun siaj pentrindaj kastel- 
ruinoj kaj misteraj kavernoj, kun la multnom- 
braj vinberejoj kaj fruktoĝardenoj. La granda 
komunikiĝo inter nordo kaj sudo preterfluas 
Virtembergon kvazaŭ insulon. Kaj la malmultaj 
vojaĝantoj, kiuj venas tra Svablando, irante al 
belega Alparo aŭ al la sunbrila sudo, ili ne 
ekpensas ripozi kelkajn tagojn en la mezalta 
montaro. Guste pro tio Württemberg estas 
konvena por longa aŭ mallonga restado, ĉar ĝi 
ne estas jam tiom konata kaj posedas ankoraŭ 
malmulte da grandaj banejoj kaj multekostaj 
somerrestadejoj. 

Vendredon, la 22an de Aŭgusto, ni arangos 
nombron da ekskursoj, por plenumi la plej 
diversajn dezirojn. Württemberg ne posedas 
mondfamajn vidindaĵojn, sed ĉie, kien oni venas, 
troviĝas ĉarmaj lokoj gojigantaj la naturamanton. 

Sekvas ĉi tie mallonga priskribo de la eks- 
kursoj, por ke la kongresvizitontoj jam nun povu 
elekti. (Vidu ankaŭ N-on 7 A, pë. 98). 

1. Ludwigsburg, Monrepos. Ludwigsburg 
(20 min. da fervojveturo de Stuttgart) estis pli 
frue duka logadejo, gi estas la ŝvaba Potsdam. 
Dum la 17a jarcento ĝin konstruis la virtem- 
bergaj dukoj. Rigardado de la vasta rokoko- 
palaco, de l' artefarita Emichsburg, vizito de la 
belaj parkoj kun la ĉarmaj palacetoj Favorite 
kaj Monrepos montros al ni tiun karakteron. 
La palaceto Monrepos, la celo de l' migrado, 
kuŝas ĉarme antaŭ lago surveturebla per boatoj. 
Rimarkinda estas krome en Ludwigsburg la 
mondfama cikori-fabriko de Franck, la „baro- 

metro“ de I urbo. Se en 


flaras 


Ludwigsburg oni 
certe, ke 


cikorion, oni scias baldaŭ 
pluvos. 

2. Kernen, Esslingen. De Untertiirkheim 

oni iras tra krulaj vinberejoj sur la monton 


Württemberg. kiu iam portis la gen- 

diĝas tre krute. Sekvante al tiu deklivo oni 
povas fari longajn rand-migradojn kaj grimpa- 
dojn, speciala karakterizaĵo de tiu montaro. 
Rimarkinda estas plue la granda nombro da 
kavernoj, kaŭzitaj de la geologia strukturo de 


tan kastelon de la virtembergaj prin- = 
coj; de tie oni iras sur la monton f 
Kernen. Tiu ekskurso kondukas tra 
belaj arbaroj kaj ofte prezentas ĉar- 
majn elrigardojn sur Stuttgart'on kaj 
la tutan Svabujon. En Esslingen 
akceptos nin la samideanoj de la 
tiea grupo kaj montros al ni la be- 
lecon de tiu pentrinda, malnova 
urbo. Precipe interesaj estas la res- 
taĵoj de l' malnova kastelo kun gia 
ronda turo. La kongresvizitontoj 
ricevos ilustritan gvidfolion tra la 
iama imperia urbo. 

3. Urach. Tiu ekskurso koni- 
gas al ni la Schwabische Alb. Pro 
singardo estu dirite al la nordger- 
manoj, ke ĉe la sekvantaj ekskursoj 
oni devas suprenrampi montegojn 


ana] 


(200 400 m altajn!). La Svaba Alb 
estas la karakteriza montaro de 
Wiirttemberg. Per siaj multaj etaj 
ĉarmoj gi allogas ĉiudimanĉe milojn da turistoj. 
Ju pli longe oni ĝin konas, des pli multe ĝi 
plaĉas kun siaj honestaj, iom nedelikataj lo$g- 
antoj, siaj belaj fago-arbaroj kaj ĉarmaj aspektoj. 
Laŭ la valo de l' Neckar la Alb subite profun- 


po = 


Calw en Wiirttemberg. 


la Alb: la Jura-kalkŝtono estas en multaj lokoj 
elkavigita de l' akvo. 

Post 1! -hora fervoja veturo oni supren- 
grimpas la arbarokovritan deklivon. (Ciam 
sekvante la randon de l'monto oni atingas la 
Rutschenfelsen. 
Preskaŭ verti- 
kale malsupre- 
niĝas la roko 
300 metrojn en 
la valon, kaj 
oni guas vere 
mirigan aspek- 
ton dela strang- 
formaj montoj 
de l'Alb. Krute 
ni devas nun 
denove malsu- 
preniri ĝis la 
akvofalo de 
Urach. Mal- 
multajn paŝojn 
supre de la 
35 m alta falo 
ĝi naskiĝas kiel 
vigla klara rive- 
reto, tuj poste 
sin jetonte su- 
per muskokov- 
ritaj rokoj en 
la profundon. 

Preterirante la ruinon Hohen-Urach oni atingas 
sur arbarvojoj la urbeton Urach, ĉarme lokitan 
en valo arbara. 

4. Ĥirsau, Teinach. Dum la jena ekskurso 
oni ekkonos la virtember$gan Schwarzwald. La 
montoj tie ne estas tiel altaj kaj romantikaj, 
kiel en la suda Schwarzwald. sed des pli idiliaj 
estas la mallargaj arbarvaloj kun siaj 
klaraj truto-riveretoj kaj la belegaj 
nigraj abio-arbaroj. En Hirsau oni 
vizitas la interesan ruinon de fama 
benedikta monahejo. Du grandegaj 
ulmoj kreskas el la sentegmenta ruino. 
La ŝvaba poeto Uhland kantis pri ili: 

„Zu Hirsau in den Trümmern 
Da wiegt ein Ulmenbaum 

Frisch grŭnend seine Krone 
Hoch ŭberm Giebelsaum. 

O Strahl des Lichts, du dringest 
Hinab in jede Gruft; 

O Geist der Welt, du ringest 
Hinauf in Licht und Luft!" 

Irante tra arbaroj oni venas al 
la ruino Zavelstein kaj en la banejon 
Teinach. La Teinacher Hirschquelle 
estas unu el la plej ŝatataj mineral- 

kajn samideanojn de la tiea grupo, kiuj montros 
al ni la belaĵojn de tiu pentrinda urbo. 

6. Lichtenstein. Ci tiu ekskurso estas 
eble la plej bela, kiun oni povas fari en la 
Schwäbische Alb. Bela randmigrado sur pintaj 
rokmuroj, la Echaz-fonto, ĉarme lokita meze 
de l' arbaro, la Olgahohle, fama pro siaj sta- 


= | — 


akvoj enVirtembergo. La bela Nagold- 
valo kondukas nin en la antikvan 
urbeton Calw. (Vidu la ilustraĵon.) 

5. Hohenstaufen, Rechberg. La Hohen- 
staufen portis iutempe la familian kastelon de 
tiu potenca imperiestra gento mezepoka. Sed 
jam de longe malaperis la lasta postsigno de 
l' ruino. Nur la malgranda preĝejeto malsupre 
ĉe l' monto vidigas ankoraŭ aron da insignoj, 
rakontantaj pri iamaj tagoj kaj potenculoj for- 
mortintaj. Guinte la vastan rondvidon sur la 
supro de l' monto oni ekmarŝas kaj atingas 
post 1!/»-hora migrado la Rechberg, Unu el 
la du suproj estas kronita de vasta ruino (vidu 
la ilustraĵon) alirebla per alta ponto; sur la 
alia supro staras multvizitata pilgrim-preĝejo. 
En la proksima urbo Gmünd ni renkontos kel- 


La ekspoziciaro de Breslau. 
Dua artikolo. 


Ne estas tute facile, priskribi festan aran- 
ĝon unuavice dediĉitan al la memoro pri militoj. 
luj eble povus jugi tion kiel glorigon de ili, 
kaj tia intenco certe mankas al vera pacamanto, 
kia estas esperantisto. Plej juste oni rigardu 
ilin kiel transiran vojon al kulturo progresanta 
paŝon post paŝo, kiel historian fakton, — eble 
baldaŭ kiel historian kuriozaĵon. Sed ne kun 
malprava fiereco ni pensu pri niaj praavoj, kies 
soldateco al ili estis sankta kaj honorplena 


Echaz-valo kun „Lichtenstein“ en Ŝvaba Alb. 


laktitoj, sed antaŭ ĉio la kasteleto Lichtenstein 
nekompareble lokita, multe rekompencas tiun 
migradon. Kvazaŭ birdonesto la kasteleto sin 
alkroĉas al la kruta pinto de l' roko kaj pre- 
zentas ravantan elrigardon sur la rokojn kaj 
arbarmontojn de l' ĉirkaŭaĵo. (Nia ilustrajo 
montras la aspekton kontraŭ la supran parton 
de la Echaz-valo.) 

Karaj samideanoj! Ni klopodos kiel eble 
plej bone montri al vi la belaĵojn de nia Svabujo. 
Certe tiu aŭ tiu pasigos iufoje sian libertempon 
en ŝvaba arbarvalo. Ni nur deziras, ke vi 
venu multnombre, kaj — ne forgesu kunporti 
veran „kongresan veteron”. 7 


parto de ilia vivo. Ili estis heroaj — la viroj 
kaj ankaŭ la virinoj; kiom ili libervole oferis 
por prepari la fundon, el kiu la estonta „popol- 
printempo“ germos! 

La memorajoj de la Breslaua historia eks- 
pozicio, unuigitaj artmaniere en 4-kupola kon- 
struaĵo, kiun mi jam priskribis en la unua arti- 
kolo (G. E. 6 B., p. 87), estas kunmetitaj laŭ 
nepra justeco, historiaj aferoj, konataj al ĉiu 
alia popolo, ja ne estas neigeblaj. Same oni 
ne povas nei, ke la ekstera bildo de l' milito 
estas pentrinde multkolora. La diverseco de 
uniformoj kaj armiloj, kuraĝaj kaj fortikaj ĉevaloj, 

flagoj, ordenoj kaj batalmuziko — ĉio ĉi tio 
penadas etendi mildigan vualon sur la sangajn 
teruraĵojn de l milito 

El mia mirige multenhava ekspozicio, kiu 
estas nepre unika, estu menciata nur tio kaj 
tio, ĉar alie la afabla redakcio de G. E. devus 
disponigi por la raportoj spacon de tuta jar- 
kolekto. La plejmulto el la objektoj impresas 
pro siaj beleco kaj valoro ; aliaj sentigas respek- 
ton kiel simplaj dokumentoj de gravegaj oka- 
zintaĵoj. Ankaŭ la arhitektura beleco de la ejoj 
kunhelpas la grandiozan efikon, ekzemple la 

Weimar verŝajne estus preferinta vagi kun sia 
amiko Goethe en la regionoj de arto kaj junecaj 
guoj. La dua ejo estas dediĉita al la prusa 
reĝfamilio. Carmega estas la skulptaĵo de l 
fama artisto Schadow pri la regino Luise kun 
ŝia fratino. La politikistojn kaj diplomatojn 
bilde montras la sekvantaj ejoj; unu salono 
estas atentinda pro grandaj laŭnaturaj figuroj 
soldataj, vestitaj per uniformoj de sileziaj regi- 
mentoj. Du aliaj ĉambroj revivigas la virojn, 
kiuj armis sin per spiritaj bataliloj; estas la 
poetoj kaj filozofoj. Per sia elokventeco ili ne 


—— 


VERLAG DER GESCHÄFTSSTELLE DER JAHRHUNDERT- 
FEIER BRESLAU 1913 


a „JĴarcenta Halo“ en la Kulturhistoria Ekspozicio de Breslau. 


alta enirsalono, la halo por la monumentoj de 
l' permilite mortintaj kaj la kupolsalono kun 
la specialaj memoraĵoj de la urbo Breslau. Irante 
sur largaj ŝtupoj el la kupolhaloj, oni atingas 
ravan ripozejon en la interna korto, kies gar- 
denaĵoj, laŭ la gusto de l' antaŭa jarcento, en- 
sorĉas en agordiĝon de paca trankvileco kaj 
izoliteco. 

„Ho, beltempo estinta!“ oni estas tentata 
ekkrii, ree alpaŝante la enirejan salonon. Mal- 
heletigita lumo devigas jam tie ĉi je solena 
spirita koncentriĝo. En la mezo staras kaleŝo 
de Napoleono, kun grandaj risortoj kaj mal- 
graciaj formoj. En la unua ĉambro oni vidas 
la tiam unuiĝintajn monarhojn, reprezentatajn 
per laŭvivograndaj portretoj. Ne ĉiuj aspektas 
militeme, ekzemple la duko Karl August de 


nur ardigis la kuragon al batalado, sed donis 
ankaŭ la direktilon pri postaj pli altaj celoj 
internaj. La personeco de Napoleon restariĝas 
en serioza kaj amuza formoj. Tre malofta ob- 
jekto estas lia el bronzo skulptita mortomasko; 
konataj en la tuta mondo estas la karikaturoj 
pri li — ambaŭ devas toleri ĉiu famulo! Apud 
la kolektoj de ĉiuj neprusaj germanlingvaj ŝtatoj 
kaj provincoj troviĝas tiuj de Svedujo, Aŭstrio 
kaj Rusujo; interesegaj estas la de pentristo el 
Wien kunmetitaj soldatvestoj, pafiloj ktp. el la 
tempo de post la 30-jara milito. — Flankela- 
sante hodiaŭ la pure kulturhistorian parton de 
la ekspoziciejo, estu menciata sole ankoraŭ la 
salonego kun memoraĵoj de l' silezia ĉefurbo. 
La plej gravaj dokumentoj pri la militoj de 
1813—15 tie estas konservataj en vitraj kestoj. 

Kiel aspektis nia urbo antaŭ cent jaroj, kiel 
fama profesoro instigas sian studentaron al la 


milito, kiel la Breslaua logantaro sin trudas 
al la varbejo — (ankoraŭ nun ekzistas tiu ĉi 
domo) — tion montras grandaj murbildoj. La 


halo mem kun sia ovalarka kupolo, malhelaj 
muroj kaj blankaj kolonoj estas ege solena. 


Kvankam la „Jarcenta Halo", kiun montras 
nia bildo, estas la plej granda kaj jam de mal- 
proksime videbla konstruajo, tamen la eks- 
pozicia konstruaĵo, pli serene formita, ne mal- 
pli allogas la rigardon. Ambaŭ estas konstru- 
itaj el la tielnomata „ferbetono“. 


En apartaj konstruaĵoj oni aranĝis la ofi- 
cejojn de Rugkrucanoj, fajromalhelpistoj, la poŝt- 
oficejon (Esperanton-scianta oficisto deĵoras) kaj 
kongreshalon. La laste nomita estas parto de 
granda konstruaĵo, en kiu troviĝas parto de la 
gardenkultura ekspozicio, diversaj vendejoj, le- 
gejo („Germana Esperantisto“ A kaj B, „Espe- 
ranto" estas troveblaj) kaj informejo. En. la 
informejo oni povas ricevi la esperantlingvajn 
gvidlibron tra Breslau kaj prospekton de la 
ekspozicioj. En unu el la multaj disponeblaj 
ĉambroj en la konstruaĵo por interkomunigado 
havos lokon la kunsidoj okaze de la 


Breslaua Esperanto-Tago. 


La 10a de Aŭgusto estu nia festotago, en 
kiu ni esperas saluti ne nur sileziajn esperan- 
tistojn, sed ankaŭ samideanojn el aliaj regionoj 
de nia germana lando, eĉ eksterlandanojn. Tre 
kore ankaŭ per ĉi tio ni ĉiujn invitas. Vere — 
neniu pentos, ke li estas veninta. Oni legu la 
jurnalojn por konstati, kiel oni laŭdas la ĉi- 
tiean ekspozician aranĝon. Do — la 9an de 
Aŭgusto vespere la Breslaua esperantistaro 
estos preta, goje saluti la gastojn samideanajn. 
La 10an ni kune tramigros la ekspozicion; tag- 
meze okazos festkunsido, vespere propaganda 
parolado, poste ni amuziĝos! Kune ni tagman- 
ĝos, vespermanĝos. Oni bonvolu komuniki ĉion 
necesan al „Esperanto-Lehranstalt", Augusta- 
str. 23, por ke ni povu zorgi pri akcepto en la 
stacidomo, pri logejo ktp. Gis revido en Breslau! 


Julie Wolfson. 


Dimanĉa procesio en svismontara 
vilageto. 


Ciun dimanĉon matene okazas io nedireble 
bela kaj solena en la montara vilageto. 

Sed plej bele estas tamen ĉiun unuan di- 
manĉon de l' monato, kiam estas la procesio. 

Je la oka eksonadas la sonoriloj, kaj plej 
dolĉe flugadas iliaj sonoj trans la tutan valeton, 
supren al la brilantaj montosuproj kaj sekvas 

la gajajn hirundojn, kiuj flugdancas alte en la 
aero. Kaj ĉie ekestas moviĝo kaj vigligo. El 
ĉiuj dometoj elpaŝas festotage vestitaj homoj, 
kiuj iras en la preĝejon: viroj kaj junviroj, pa- 
trinoj kun siaj infanoj, kaj junvirinoj en la 
briletantaj naciaj kostumoj. 

Kaj ĉar ili paŝadas sur la verdaj kaj orsi- 
milaj herbejoj, ŝajnas de malproksime, kvazaŭ 
mi$radus mirinde koloraj lilioj kaj tulipoj trans 
orteksitajn tapiŝojn etenditajn de la Kreinto je 
la honoro de ĉi tiu tago. 

Je la naŭa ekpaŝadas la procesio. 

Kiel unua marŝas la ĉefa standardportisto 
kun la granda, svisnacia flago sur longa stango; 
la flago estas farita el helru$a silkŝtofo kun 
blanka kruco je ambaŭ flankoj. Lin sekvas 
la grandaj kaj malgrandaj knaboj en la malhel- 
koloraj dimanĉaj vestaĵoj, kiuj videbligas la pure 
blankajn ĉemizajn manikojn. Jen estas kune 
ĉiuj Joggeli*), Seppeli kaj Toneli, la ru$vangaj 
bubetoj, kaj ankaŭ la grandaj, malgraciaj Joggi.”) 
Poste venas la lernejaj knabinoj, kiuj multe 
similas al kapridoj, kaj la junvirinoj; ĉi tiuj, 
kiel jam dirite, paradas en sia bela kostumo 
multkolora: silka antaŭtuko, brodita korsaĵo, 
la kola ĉeno el grenatoj, la kapo sen ĉapelo, 
kun glata, duonigita hararo, en kiu troviĝas la 
argenta sago. 

Aperas nun la dua granda flago, la blanka, 
silkstofa standardo de Madono Maria kun la 
bildo de la ĉielulino kiel medaliono en la mezo. 

Post gi paŝadas la portistinoj de la „se- 
kreto“ — dek kvin knabinoj el la vilaĝeto, ha- 
vantaj en manoj tabulon kaj brulantan kandelon; 
la tabuloj surhavas la bildojn pri la dek kvin 
sekretoj de la rozario. Ci tiuj knabinoj estas 
surmetintaj la nigran kostumon kun la altaj, 
nigraj papilisimilaj kufoj, kun la nigraj, faldoriĉaj 
jupoj, korsajo kun blanka, orbrodita enmetaĵo 
kaj speco de blanka, brodita ĉemizeto, kiu estas 
ja la plej eleganta kaj riĉa parto de la tuta, 
vilaĝana kostumo. [Inter la knabinojn oni en- 
ŝovis areton de ses blanke vestitaj knabinetoj, 
kiuj portas per stangoj sur siaj ŝultroj belan 
madonan statuon. Poste oni vidas la kantistojn 
kun la instruisto kaj la kantistinojn kun la in- 
strua monahino en nigra ordena robo kaj longa, 
blanke Dbordita kapvualo, sub kiu trovigas 
serioza, bonkora vizaŝo; plue la mal$randtalian, 
maljunan pregejan serviston kun preskaŭ infana 
vizaĝo sub malmultaj kaj tute blankaj haroj. 
Sekvas lin kvar sonoriltintantaj mesaj servantoj 
en blankaj stoloj. 

Sed nun aperas la ĉefaĵo. 

Kvar konsistorianoj — fortegaj viroj kun 
vizaĝoj de kamparanaj senatanoj — en la 


) Joggeli l svisdialekta nomo por Jakob (Jaĉjo). 
Joggi | 

faldoriĉaj, nigraj konsistorianaj roboj, portas la 
blankan, silkan, delikate broditan baldakenon. 
Sub gi marŝas la pastro, granda figuro; sur la 
forta, rughaŭta kapo li havas mallonge tondi- 
tajn, grizajn harojn. Li surhavas la metalbrodi- 
tan stolon, de sur la ŝultroj pendas la eĉ pli 
riĉe brodita „velumo“, — kaj per la manoj li 
portas la arĝentan hostiujon, el kiu montrigas 
la plejsanktaĵo kiel el argenta-ora, radioriĉa 
suno. Kaj tie, kie oni preterportas gin, la homoj 
starantaj apud la vojrando genuas kaj pie 
faras la krucosignon: „Ho Dio mia, mi kredas 
vin, mi esperas vin, mi amas vin!” 

Kaj post la pastro aperas la junuloj, la 
viroj kaj la maljunuloj, inter kiuj trovigas kelkaj 
kun belega kaj karakteriza kapo; ekz. la du 
maljunaj trutkaptistoj kaj Toni, la plej aga viro 
el la komunumo. Sed ankaŭ estas videblaj kelkaj 
oscedemaj vizaĝoj, similaj al vizaĝo de kamparana 
servisto, kiu ankoraŭ ne estas findorminta. Kiel 
lasta granda standardo montriĝas nun tiu de 
Sankta Sebastiano, el malhelruga silkŝtofo kun 
la bildo de l' sanktulo je unu flanko, kaj kun 
la bildo de Sankta Laŭrenco je la alia. Post 
ĉi tiu standardo venas la virinoj — inter kiuj 
estas kelkaj el la somerrestadejoj, sed ankaŭ 
kelka maljuna praavineto kun malgranda, ruĝa, 
silka kufeto sur la kapo kaj kun larĝaj, ruĝaj, silkaj 
rubandoj sur la dorso, kiel la giba edzino de l' 
fiŝisto, kiu dimanĉe post la Diservo tre pie 
preĝas apud la tomboj, kaj kiu aspektas, kvazaŭ 
ŝi pretigus sian propran tombon. La virinoj 
havas belegajn rozariojn el veraj grenatoj kaj 
koraloj, kaj la insigno estas el argenta filigrano 
kun emajlaĵo en la mezo. 

Tia estas la procesio, kiu suprenpaŝadas 
inter pregejo kaj pastrejo, flankeniĝas apud la 
herbejoj kaj post granda ĉirkaŭiro ree sin di- 
rektas al la preĝejo. Dum la paŝanta vilaganaro 
pie pregadas la rozarion, kantistinoj kaj kan- 
tistoj same pie kantadas la litanion de la ma- 
dono: „Bonega virgulino, potenca virgulino, vi, 
kiu estas kiel la matena stelo, petu por ni; 
Kristo, aŭskultu nin!“ kaj en la kantadon mik- 
sas sin la pregado kiel la ondoj de riverego, 
kiu bruiluadas al la eterneco. 

Kruco kaj standardoj superstaras la pro- 
cesion, kiu nin preterpasas; kaj ĉio ĉirkaŭ ĝi 
kunfestas kun ĝi. lo solena kaj pia entendigas 
super la arbaro kaj herbejo kaj Alpa paŝtejo; 
kaj la rokaj montoj kaj la abiohavaj deklivoj 
staras kiel eternaj gardistoj de superhoma 
sanktaĵo, majeste kaj sunplene. Kaj ĉi ĉiuj 
vizagoj kaj vizagetoj ankau briletas: la bubetoj 
kaj la bubinetoj, kiuj nun tiom pie kaj time 
rigardas per siaj klaraj okuloj, kvazaŭ anĝeloj 
kondukus ilin per la manetoj; la freŝaj vizagoj 
de la junviroj kaj junvirinoj, de la viroj kaj 
maljunuloj kun la fortaj, ŝajne ĉizitaj trajtoj; 

kaj ankaŭ la nacikantonaj kostumoj el briletanta 
silkŝtofo en roza kaj blanka, en oranga kaj 
arĝente griza, en blua kaj malhelruĝa koloroj; 
la lumflirtanta juvelaro, kaj intere la serioza 
simpleco de la virvestajĵoj, la inda nigro de 
ordena robo kaj konsistoriana mantelo, kaj 
super ili multkoloraj, riĉaj standardaj silkaĵoj, 
kvazaŭ ŝvelantaj veloj de iu sankta ŝipo; kaj 
ĉio ĉi tio estas sur verdaj velursimilaj herbejoj 
kiel sur fundo; kaj alte supre la ĉielo kun sia 
safira blueco, kaj fine la profunda, la sankta 
kredo de ĉiuj, la pastro sub la baldakeno, be- 
nante per la plejsanktaĵo, benante ĉiujn homojn, 
benante ĉiun vivaĵon, benante la tutan kreitaĵon 

kaj estas, kvazaŭ sonbruegus tra la tuta 
universo per grandiozaj akordoj la horkanto de 
la anĝeloj ... 

Kaj en la homa koro postsonadas mallaŭte 
la paroloj de ĉi ĉiuj kantoj . .. 


Charlotte Pulvers, Basel-Bern. 


La baronino.) 
De Margarete Kiister, Magdeburg. 


En alta montaro kuŝis la fame konata in- 
stituto de fratinoj B. Nigre-verdaj abioj bor- 
deris tri flankojn de la beleta domo, antaŭ kiu 
serpentumis vojo kondukanta al la urbeto, kies 
reputacion disvastigis prosperanta entrepreno 
de du sinjorinoj. 

Antaŭ kelkaj jaroj ili fondis ĉi tie hejmon 
por fremdaj instruistinoj dezirantaj pliriĉigi sian 
francan scion; sed la idilia loko kaj bonkora 
akcepto baldaŭ allogis tiom da personoj el 
malproksimaj landoj, ke multnombraj ĉambroj 
apenaŭ sufiĉis por logigi ĉiujn. 


Ne nur por studadi, sed ankaŭ por ĝui 
resanigan montaratmosferon, alvenis junaj kaj 
maljunaj gastinoj, kaj ilia internacieco donis 
tute specialan trajton al la ĉarma restadejo. 

La amindaj estrinoj vidis kun ĝojo la 
realiĝon de l' esperita sukceso, kaj ilia ambicio 
kvazaŭ atingis la limon, kiam iutage aŭstria 
baronino sciigis sian alvenon. 

Tio superis ĉiujn dezirojn, ĉar sinjorino 
tiel aristokrata sendube fariĝos estonte la plej 
efika rekomendilo. Spirite ambaŭ fratinoj jam 
admiris ŝian nomon kiel referencon sur siaj 
prospektoj, kaj kore ili decidis preterlasi ne- 
niun okazon, por agrabligi al ŝi la vivon. 


") Ci tiu plej bona rakonto el nia lasta konkurso 
bedaŭrinde estis juŝala tro longa pro eraro, kiun ni 
ne volas detaligi ĉi tie. Ekkoninte la eraron ni 
plibonigis ĝin per tio, ke ni poste aljuĝis al la ver- 
kintino ankaŭ unuan premion en valoro de 4 Sm. 

La redakcio. 

Ordinare ili posedis egalan afablecon por 
ĉiuj pensiulinoj, ne konsiderante ilian rangon, 
sed kompreneble oni aparte honorus nobe- 
linon. 

Senpacience ŝi estis atendata, kaj fine ŝi 
montriĝis dum komuna vespermanĝo. 


Sia aspekto faris malsaman impreson. 
Kelkaj junulinoj ne kaŝis sian malplaĉon pri la 
sengracia staturo kaj pala vizago de la nova 
samdomanino, sed la plimulto trovis tian jugon 
nekompetenta kaj interkonsentis pri ŝiaj dis- 
tingaj karakteriziloj. 

Neniam antaŭe oni esprimis ĉi tie similan 
intereson je fremdulino. 


Ŝi tuj fariĝis la centro de ĉiu agado. Pri 
bagateloj oni petis ŝian opinion, kaj ŝiaj pro- 
ponoj estis plenumotaj ordonoj. 

Atente ĉiuj aŭskultis ŝiajn vortojn, kiujn 
ŝi murmuretis en stranga maniero, kaj fieraj sin 
sentis, kiuj estis favorataj de ŝi; ĉar amikiĝi 
kun la baronino nun celis multaj. 

Imagu la efikon, se reveninte fraŭlino Emi 
rakontos hejme pri sia amikino, la baronino 
de V.! 

Tio estis certe sufiĉe valora. por ke oni 
nun dediĉu malpli da tempo al laboro; pli pre- 
fere oni partoprenis en ekskursoj arangitaj de 
la aristokratino, kiu cetere kiel regino akceptis 
la oferojn kaj humilajn servojn de siaj rega- 
tinoj. 

Pasis ses semajnoj. 

Sia influo ne malplimultiĝis, kaj ĉiuj sin- 
cere bedaŭris ŝian foriron, kiam la estrinoj 
sciigis, ke telegramo kaŭzis subitan, senadiaŭan 
forvojaĝon de la „kara kunulino". 

Unu semajnon poste fraŭlinoj B. kun sia 
granda rondo sidis trankvile ĉirkaŭ la tetablo, 
mankis nur gaja junulino el Wien. 

„Se ŝi ne aperas precize, io eksterordinara 
okazis", moke ekdiris iu. 

Sed jen ŝi alkuris kun vizago purpura de 
ekscito. Per unu mano ŝi svingis ĵurnalon, 
kaj petoleme ŝi demandis: 

„Cu vi volas, ke mi sciigu novajon intere- 
segan, kies efiko eble similos al tiu de bombo 
frakasiganta ?" 

Atendante ian ŝercajon ĉiuj scieme jesis, 
kaj el jus ricevita gazeto la knabino tradukis 
per duone komika, duone tragedia voĉo jenan 
telegramon: 

„Hieraŭ detektivo sukcesis aresti la kri- 
mulon Z., kiu antaŭ du monatoj mortigis riĉan 
vidvinon. La fakto, ke oni ne pli frue mal- 
kaŝis lin, estas klarigebla per lia propra kon- 
feso, laŭ kiu li guis perfektan trankvilon kaj 
— respekton en svisa fremdulinejo alivestinte 
sin kiel baronino de V. 

„Per aspera ad astra.“ 
De E. Ziemann, Gnesen. 


Sunbrila tago printempa. Ankoraŭ regis 
printempo, la diaĵo eterne juneca; sed ankaŭ 
al gi baldaŭ minacos la fatalo senindulga, ĉar 
ĉio estas pereema. 

Jam somero, ĝia malamika konkuranto 
komencis sin armi por batalo. Singarde alprok- 
simiĝis giaj antaŭpostenoj al la printempa teri- 
torio, tamen ankoraŭ ne riskante transpaŝi la 
limojn, ĉar ordono plej severa estris ilian bata- 
lemon. Per dezirego preskaŭ ne kontraŭstarebla 
ĉiuj avidis ekposedi tiajn elizeajn kamparojn. 


Estis do, kvazaŭ sonigus sennombraj eolaj 
harpoj, de zefiraj ventoj ekblovitaj, la plej 
dian oferan muzikon. Senescepte ĉiu estis 


ensorĉata per la dolĉa virgeco de l'printempa 
ĉarmo. 

Cu ankaŭ Margot Tanatov? 

Frapante kontrastis ŝia funebra vesto al 
la lumplena printempa bildo. Pala kaj senmove, 
kvazaŭ alabastra statuo, ŝi sidis en sego sur 
la gardenbalkono, laŭŝajne forgesinte sian tutan 
ĉirkaŭaĵon. Siaj mienoj respegulis tian pro- 
fundan animdoloron. kvazaŭ estus enkateniginta 
ŝin la cindrogriza fantomo de malespera sen- 
konsoleco. 

Eksonis la tria posttagmeze. 

Alitempe je tiu horo ŝia frato kutime jam 
estis hejmenveninta, por tagmangi kune kun ŝi. 
Ekĝemante reiris Margot en la ĉambron. Pro 
sufiĉego da malgojo ŝi ne eksentis ian malsaton. 

Neniam plu venos la kunulo de ŝia vivo 
sengaja! La morto glacia estis kisinta ŝian 
solan fraton! — — 

„Kion mi pekis, ho Dio,“ ŝi maldolĉe ek- 
kriis, „ke Vi min punis tiel severege!” Estis ja 
unike harmoniaj la reciprokaj interrilatoj inter 
ambaŭ ni gefratoj! 

Terura rememoro — la katastrofo okazinta 
antaŭ unu jaro. 

Bonstate la frato estis forvojaĝinta al Svi- 
sujo, por elĝui sian libertempon, kiam lin, kiel 
fulmbato, ekkaptis subitega apopleksio. 

Dank' al Dio lia farto tiel plibonigis, ke 
li ree povis plenumi siajn oficajn devojn. 

Espero trompanta. Senkompata estis la 
mortlalĉilo. 

Tute orli$inta, ŝi nun estis devigata mem 
Aro da zorgoj kaj 


perlabori sian porvivon. 
maldolĉaĵoj. — Fine senŝarĝigaj larmoj iom 
kvietigis la troan streĉecon de ŝiaj nervoj 


Kompatis Morfeo, ŝin endormisante kaj sor 
ĉante en ŝian animon pli lumajn bildojn. Dum 
songe ŝi eĉ ridetis, duonlaŭte murmurante 
„Konfidu min, Margot, mi certe venos po 
preni vin.“ Jen la adiaŭaj vortoj, kiam Han 

antau ok jaroj pro politikaj aleroj devigite for- 
lasis la hejmlandon 

Pro kio li ne plenumis sian promeson? — 
Kaj malhelaj nuboj sin ŝovis en ŝiajn sonĝgajojn. 
Preterpasis jam ŝia juneca florado. La zorgoj 
de l'ĉiulaga vivo estis velkigintaj ŝin antaŭ- 
tempe. Cu ŝi, aŭtuno floro, ankoraŭ estas 
dezirinda por viro? Alternis esperoj kaj tur- 
mentoj. Kiel ŝipruino sur ondoj, vipalaj per 
ventego, ŝia koro estis jetegala tien kaj reen. 

Subite akra sonorigado eksaltigis ŝin. Ra- 
pidante al la pordo ŝi malfermis gin. Ridetante 
staris antaŭ ŝi nekonata viro, plenbarba kaj 
sunbrunigita. Ne sciante kion diri, ŝi profunde 
ekrugigis. Konfuzite ŝi mallevis la okulojn, ĉar 
tro rapidege, kvazaŭ diskrevonte batis ŝia koro. 
„Margot“ li post iom ekkriis, „ĉu ne rekonas 
min eĉ mia Margot?" „Hans!“ — kaj kun 
ekkrio $gojeganta ŝi sin jetis al lia brusto, jen 
plorante jen ridante. — — — 

Ree eksonis mistere kaj mirinde sennombraj 
eolaj harpoj. Ankoraŭ regis printempo, la diaĵo 
eterne juneca, superŝutante per sia beno la 
kamparon multe suferintan. 

Kaj feliĉigite murmuretis la aŭtuna floro: 

„Tra nokto al lumo!" 


Ĉiela okazintaĵo. 
De Katharina Bock, Neukölln. 


Estis kvin minutoj antaŭ la deka horo 
vespere. Sankta Petro, dumtage sidanta ĉe la 
ĉielpordego, sin etendis, ekoscedis kaj komencis 
ŝanĝi siajn oportunajn pantoflojn je botoj, ĉar 
li intencis trinki post la tagservo la kutiman 
glaseton da biero en la proksima „kometo- 
drinkejo" 

Sed li ankoraŭ ne ligis la ŝnurojn de l' 
unua boto, kiam de malfrua gasto aŭdigis forta 
frapado sur la pordego. 

„Jes ja, iom atendu, mi tuj malfermos!" 
li kriis kaj forŝovis la kovrilon de fenestreto, 
troviĝanta apud la enirejo. 

„Antaŭ ol mi enlasos vin, montru al 
mi vian pasporton, por ke mi eksciu, ĉu vi 
rajtas ĉielanigi", li diris al la frapinto. 

Sed nek la deziritan pasporton, 
plaĉan respondon Sankta Petro ricevis. Strangaj 
sonoj kaj vortoj, neniam antaŭe aŭditaj, atingis 
lian orelon. Ho ve! tiu fremdulo certe parolas 
unu el tiuj malmulte disvastiĝintaj lingvoj, kiujn 
Sankta Petro ne scias, kaj la oficiala tradukanto 
jam estis hejmenirinta al la alia fino de l' ĉielo. 

Kion fari? — Ĝuste tiumomente kelkaj 
ĉiello$antoj preteriris. 

„He, karaj amikoj, helpu min,” kriis Sankta 
Petro, „eble vi povos interkomprenigi kun la 
ekstere staranta enirpetanto.” 


nek al li 

Li apenaŭ linis, kiam subite kvazaŭ ventego 
ekmuĝis; ĉiu fervorege provis interrilati kun 
la fremdulo per sia iama tera lingvo; unu for- 
puŝis la alian, por havigi al si la honoron de 
l' sukceso. 

La orelŝiranta bruo pli kaj pli kreskis; 
la klopodoj de Sankta Petro, trankviligi la tro- 
fervorajn helpemulojn, estis vanaj kaj embarasite 
li ekkuris al la trono de Dio. ) 

„Ho, Dia Patro, bonvolu helpi min. Sajnas 
ja, ke ĉiuj frenezigis!” Ankoraŭ tenante la 
alian boton en la mano, preskaŭ senspire, li 
aspektis tiel komika, ke Dio amuzite ekridetis. 
Afable Li respondis: „Ne perdu tuj la kuraĝon; 
prefere amuziĝu pri la homoj, kiuj eĉ ĉi tie ne 
perdis siajn ridindajn terajn kutimojn. Jen vidu 
la anglon,“ daŭrigis Dio, montrante al la ĉiel- 
enirejo, „kiel li insiste parolas kun la migranto, 
kiu tamen ne komprenas lin; kaj jen la francon, 
kiu, flankenŝovante la anglon kaj helpante sin 
per gestado, tamen ne pli sukcesas. Kiel senpri- 
pense ili agas! Cu neniu el ili rimarkis la 
verdan stelinsiĝnon de l' veninto? Cu ili ne 
legis en la „Cielaj Lokaj Sciigoj", ke nuntempe 
ĉiu terano, vagante tra fremda lando, uzas 
Esperanton? Kial ili kaj ĉefe vi mem, mia 
kara, ne alparolis lin per Esperanto?" 

„Mi?“ balbutis Sankta Petro, „mi ja ankoraŭ 
ne estas perfekta rilate al gi! Mi ĉiam havas 
tiom da laboro, ke mi ne povas regule viziti 
ĉi- tieajn esperantistajn kunvenojn, krom tio 
mi jam estas maljuna, kaj la internacia help- 
lingvo estas tiel mallacile lernebla —" 

„Sufiĉe!“ kriis Dio, „ŝparu viajn elturnigojn 
kaj aŭskultu: Kiu post tri monatoj ne scias 
Esperanton, devas forlasi mian regnon, kaj se 
li estas eĉ ĉefanĝelo aŭ vi mem, Sankta Petro. 
Plue mi ordonas, ke de hodiaŭ neniu estu 
enlasata, kiu ne parolas Esperanton; ĉar la 
homoj jam sur la tero havas sufiĉe da tempo, 
por lerni ĝin. Vere, estas necese, ke mi zorgu 
pri pli bona disciplino." 

Kaj ĉio fariĝis laŭ Dia ordono. 


Ordono por la nokto. 


Inter la neoficialaj instrukcioj, kiujn Bona- 
parte donis al sia sekretario, estis la jena or- 
dono: „Bonvolu eniri mian dormoĉambron dum 
la nokto kiel eble plej malofte. Neniam tion 
faru, se vi havas bonajn sciigojn; estas sufiĉe 
frue, se vi transdonas ilin la sekvontan tagon. 
Sed se vi havas malbonajn komunikojn, vi ne 
devas perdi eĉ unu momenton, sed tuj veki 
min“. Kvamkam ĉi tiu aranĝo diferencis de 
tiu, kiun oni kutime renkontas, Bonaparte trovis 
utilaj $iajn rezultatojn en multaj okazoj. 


El la vivo kaj sciencoj 


Bona konsilo. 
Rigardu en spegulon, kiam vi estas furioza. 


Kelkaj homoj aspektas vere timige, kiam ili 
ekkoleregas. Ilia vizaĝo ruĝiĝas, la okuloj ruliĝas, 
kaj la voĉo trolaŭtiĝas. Tia deformita vizaĝo efikas 
naŭze, ofte eĉ ridinde. Pro tio, kiam vi ekfurioziĝis, 
rigardu en spegulon; la malagrabla bildo vin certe 
kvietigos. ` 

S-ino Maffey, Niedersedlitz apud Dresden. 
(El „Allgemeiner Wegweiser.J 


Sekretoj de la animo. 


La fama angla psikiatro Georg Savage publikigis 
antaŭ ne longe en angla scienca gazeto inleresan 
artikolon pri perturboj!) de la konscio, kiuj povas 
sekvigi fenomenojn similajn al tiuj, kiujn Stevenson 
priskribas en sia konata romano „Doktoro Jekyll 
kaj Sinjoro Hyde“: la nobla filantropo Dro Jekyll 
kelkatempe aliiĝas en krimeman monstron, kiu kiel 
Sro Hyde faras ĉiuspecajn malbonagojn, pri kiuj la 
nenion scianta Dro Jekyll estas informata nur per 
la gazetoj. Fine Dro Jekyll estas punata pro tio, 
kion S-ro Hyde krimis”). 

La plej simpla aperajo el tiu ĉi kategorio estas 
la dormirado. Dormirantoj estas neniam danger raj; 
ĉiu malhelpajo sur ilia vojo rekonsciiĝas ilin. Tamen, 
kombinita kun drinkemo, la dormirado povas ankaŭ 
sekvigi ekscesojn. Rememoro en maldorma stato al 
tio, kion li faris en dormo, estas lute ne ebla al 
„lunatikulo“ 

Pli gravaj estas la okazoj, en kiuj sekve de 
epilepsiaj atakoj estas farataj aŭtomataj agoj. Same 
gravaj estas tiuj, kies kaŭzoj tute ne estas epilepsio, 
nek Lu videbla malsano de la nervosistemo, sed en 
kiuj la aŭtomataj agoj estas farataj tute sen preparo. 
Kiel ekzemplon por la unua grupo, Savage rakontas 
la okazon de viro, kiu mortigis sian edzinon per 
tranĉilpikoj kaj poste absolute nenion sciis pri la 
okazintaĵo. Plua ekzemplo estas la okazo de virino, 
suferanta je epilepsio, kiu grave difektis sian infanon 
per hakilbatoj. Al la dua grupo apartenas la ankoraŭ 
pli interesa okazo de fortike sana bienulo, kiu venis 
Londonon por konsulti sian advokaton. Li iris al tiu ĉi 
mardon antaŭtagmeze, kaj en la oficejo oni diris al 
li, ke li revenu en la sama tago je la tria posttagmeze. 
Je la dirita horo li ne venis, sed kelkajn tagojn 
poste je la 4! »a pt, opiniante, ke ankoraŭ estas 
mardo, kaj ke li malfruiĝis je duona horo. Estis 
malfacile klarigi al li, ke jam estas vendredo. Fine 
li rimarkis, ke li estas nerazita, sed lia vesto estis 
en plej bona ordo, kaj certe li ankaŭ regule estis 
preninta siajn manĝojn. ar neniu en lia hotelo 
dum tiuj ĉi „nekonsciaj tagoj” estis rimarkinta je li 


') Perturbo scienca termino por malordo kauzita de mal- 
bona funkciado de organo. 

?) La dirita romano aperis ankaŭ esperantigita. Ĝi estas havebla 
ĉe Ader & Borel en Dresden por 0.500 Sm. Vere leginda ĝi estas! 

ion nenormalan, oni povas supozi, ke li dum tiu 
tempo kondutis same kiel ĉe neperturbila konscio. 
Ankaŭ multaj okazoj de kleptomanio estas klari- 
geblaj per aŭtomatismo. Savage venas al la konkludo, 
ke aferoj kiel tiu de Dro Jekvll kaj S-ro Hyde tre 


eble povas okazi.“) Eko. 


Vintra sporto en Junio. 


Svisujo estas lando de strangaj kontrastoj; oni 
povas vivi en ĝi en ĉiuj sezonoj samtempe, laŭ la 
alteco super marnivelo, en kiu oni ŝatas esti. Dum 
en la valoj la flororiĉa herbo jam estas falĉita la 
unuan fojon kaj la vinberujo maturigos baldaŭ la 
fruktojn, sur la montoj neĝo neniam tute forestas, 
eĉ ofte renovigas. La sportistoj, entuziasmaj kiel 
ili estas, faras el tio profiton. 

Jam de kelkaj jaroj la skiklubo de Klosters, al 
kiu apartenas ankaŭ multaj anoj de la Davosa ski- 
klubo, ĉiusomere organizas grandan skikonkurson 
kaj feston sur la Silvretta-glaciejo. Jus, la 22an de 
Junio, okazis la festo de tiu ĉi jaro; ĝi estis la plej 
frosta kaj e” el ĉiuj ĝisnunaj. La partoprenantoj 
spite pluvo kaj neĝo kunvenis en la Silvretta-klub- 
dometo, kuŝanta 2500 metrojn super maro, kaj tie 
pasigis la nokton. La proksiman matenon okazis la 
konkurso. Pro forta vento, nebulo kaj neĝado oni 
devis forlasi la ideon, komenci la veturadon de sur la 
plej alta punkto de l' pasejo; tamen cetere la pro- 
gramo efektiviĝis. Sinjoro Gustav Walty, prezidanto 
de la Davosa skiklubo, faris la distancon de 4 kilo- 
metroj en 3 minutoj 59 sekundoj (eksterkonkurse); 
ankaŭ aliaj partoprenantoj faris bonan tempon. La 
migra premio iris de Punz el Davos al Jegen el 
Klosters. En virina konkurso, en kiu 6 partoprenis, 
S-ino Walty estis premiata. Saltadon (kun 5 kon- 
kursantoj) gajnis Attenhofer el Davos. En nebulo 
kaj pluvo fine ĉiuj retrovis sin en Klosters. Efektive, 
la vetero estis tre malafabla! Gi eĉ ŝajnis moki la 
kuraŝajn sportistojn, ĉar la proksiman matenon nuboj 
ne plu estis videblaj, kaj la glaciejo aperis blanka 
kiel silko sub bluega ĉielo. 


Dro W. Marchand, Davos- 


(Laŭ „Davoser Zeitun; 


Dorf. 
L) 


La svisa lingvo. 


La esperantistoj vizitontaj la Naŭan venos en 
landon, pri kiu ili opinias, ke ŝia lingvo estas germana. 
Sed tio estas eraro; tiu, kiu konas la germanan lin- 
gvon, miros pri tio, ke li komprenas nenion de la 
svisa, ĉar $i estas germana dialekto. Tiu sama aŭ 
almenaŭ simila dialekto estas parolata interne de la 
limoj de Germana Svisujo kun pli-malpli grandaj 
diferencoj, kaj ĝi estas tute diferenca de l' elparolo 
de ĉiuj aliaj germanaj dialektoj. Estas do la elpa 
rolo, kiu formas la apartecon de la svisa lingvo, ĉar 
la vortoj estas pra$ermanaj, kaj nur al tiuj, kiuj 
konas la germanan lingvon sufiĉe bone, estas eble, 
legante kompreni la skribitan dialekton en ĝia plej 
granda parto. 


') Similan temon pritraktis ankaŭ la konata germana verkisto 
Paul Lindau en sia dramo „Er“ (Li) kiu ankau estas „filmigita 
sub la titolo „Der Andere” (La aliaj 

La elparolo farigas gorge, dum tiu de la alt- 
germana kaj malaltgermana dialektoj estas produk- 
tata per la pli antaŭaj buŝpartoj kaj sonas pro tio 
tute alie. 

La svisa dialekto uzas vortojn, kiuj ne estas ofte 
uzataj en la moderna ĉiutaga germana lingvo, sed 
kiuj troviĝas ankoraŭ en gia poezio. 

Estas precipe la konsonanto h kiu karakterizas 
la lingvon parolatan, ĉar oni elparolas preskaŭ ĉiun 
vorlon enhavantan germanan k kun h. Tial la svisa 
lingvo sonas maldolĉe, gi estas la lingvo, pri kiu la 
reĝo Karlo Granda diris: „La Kantado de miaj 
Frankoj estas kiel la bruo: de veturilo pasanta 
trabokovritan vojon". 

Sed la svisa dialekto havas ankaŭ ĉarmon, kiun 
oni komencas ŝati post iu tempo. Gi enhavas la 
freŝan spiron de la montaro, la forton kaj la rektecon 
de tiuj, kiuj parolas $in. 

Kompreneble la literatura lingvo en la libroj kaj 
la gazetoj estas la konala altgermana lingvo. Sed 
inter tiu ĉi kaj la parolata dialekto estas preskaŭ 
sama diferenco kiel inter Esperanto kaj la franca 
lingvo. 

La svisa dialekto havas interesan literaturon, 
en kiu brilas poetoj kiel von Tavel, von Greyerz 
kaj multaj aliaj. H. Hellmann, Bern. 


La deveno de la negroj. 


Jam de longe la scienculoj disrompis kaj ankoraŭ 
disrompas al si la kapon, por klarigi la diferencojn, 
kiuj ekzistas inter la blanka kaj nigra rasoj. Sed 
la negroj de Brazilio estas konvinkitaj pri tio, ke 
ili estas solvintaj ĉi tiun problemon. Ili rakontas 
la jenon: 

Satano koleris pri tio, ke Dio kreis la homon. 
Li volis fari la samon kaj eklaboris diligente kaj 
ŝvitante. Li ja sukcesis formi homon, sed tiu ĉi 
homo estis nigra kiel Satano mem. Car tiu ĉi ni- 
greco ne plaĉis al li, li volis lave blankigi sian krei- 
tajon en la sankta akvo de la Jordan-rivero. Sed 
la akvo retiriĝis antaŭ la malbonulo, tiel ke nur la 
plandoj kaj manplatoj ektuŝis la akvon. Tial la 
plandoj kaj manplatoj de la negroj estas blanketaj! 
Satano ekkoleris pri tio, ekprenis sian kreajon kaj 
jetegis lin teren, tiel ke lia nazo tuŝegis ŝtonegon. 
Pro tio la larĝa nazo de la negroj! Fine Satano 
tamen sentis kompaton kaj levis sian homon je la 
haroj. Sed ĉar liaj fingroj estis ardantaj de la infera 
fajro, la haroj de l' negro kurbigis kaj fariĝis lan- 
similaj, kiel ni konas ilin. 


Malgrandaj sciindaĵoj. 

Germanujo estas la plej harboriĉa lando de 
Eŭropo, kaj ĝi estas superata nur de Norda Hinujo 
kaj Nordameriko. Por supera Silezio la konata 
geologo profesoro Frech el Breslau kalkulis elĉerpan 
tempon de pli ol mil jaroj; kontraŭ tio li kredas, 
ke Saksujo kaj malsupera Silezio plej malfrue post 
100, la Saar-distrikto post 200 ĝis 500, la Rejnlanda- 
vestfalia karbejo post 800 ĝis 1000 jaroj ne plu 
konos karbojn. Ameriko, kiu laboras vere rapidege, 
verŝajne, lau Frech, jam post kelkaj cent jaroj estos 
elĉerpinta siajn grandegajn karboprovizojn. 

La homa haŭto entenas proksimume du ĝis tri 
milionojn da poroj. 
. 


En Usono ekzistas pli ol 1800 publikaj bibliotekoj. 


» 


Sur la marfundo de la ŝipira vojo inter Hindujo 
kaj Anglujo kuŝas ĉirkaŭ 8000000000 Sm. da valo- 
rajoj el pereintaj ŝipoj. 


Ekzistas tielnomata vianda teo, kiu estas farata 
per ekstraktado de hakita viando helpe de akvo. 
Al tiu ĉi teo oni aljuĝas precipan nutroforton, ĉar 
ĝi entenas ĉiujn elementojn de la viando solveblajn 
en akvo. ; 


. 


La germanaj nikelmoneroj konsistas el ĉirkaŭ 
75%ə da kupro kaj 259) da nikelo. Pro tio aŭstria 
dek-helera kaj same la malmulte ŝatata germana 
dudek-kvin-pfeniga moneroj estas altirataj de magneto, 
sed ne germana dek-pfeniga monero. 


Lingvaj demandoj 


Oficiala komuniko dela Lingva Komitato. 
Pri la vortfarado. 


En la numero 50 de Oficiala Gazeto ni publi- 
kigis la raporton de la Komisio pri vortfarado, kun 
teksto, kiun la Akademio akceptis laŭ propono de 
tiu Komisio. Tiun tekston ni submetis al la aprobo 
de la Lingva Komitato, laŭ regulo 22 de nia Regularo. 

Car tri monatojn post sia publikigo ĝi ne estas 
malakceptita de unu triono de la Komitato, ĝi fari- 
ĝas oficiala. 

Jen tiu teksto, jam publikigita en la numero 50 
de Oficiala Gazeto: 

1. La Akademio opinias, ke la vortfarado en 
Esperanto estas fondita sur la logika kaj senpera 
konstruo de ĉiu aparta vorto, kaj ne sur tielnomataj 
„reguloj de derivado“; ke reguloj de derivado malu- 
tilus al la lingvo, agante kontraŭ ĝia normala funk- 
ciado; ke tiaj reguloj alportus arbitrajn elementojn, 
$ĝenantajn por la skribata lingvo kaj malutilajn por 
la parolata lingvo. 

2. La Akademio opinias, ke kelkaj aŭtoroj trou- 
zas sufiksojn. Tio estas preskaŭ neevitebla en la 
parolata lingvo, sed tio estigas la skribatan lingvon 
nenecese peza. La kaŭzo de tiu trouzo kuŝas en 
la fakto, ke nevole oni ofte tro insistas sur ĉiu 
esprimota ideo por ĝin penetrigi pli forte en spiriton 
de l' aŭskultanto aŭ de l' leganto. Car aliflanke oni 
ne devas tiom ŝpareĝi la sufiksojn, ke la vortoj 
fariĝas nekompreneblaj, estas konsilinde, difini la 
limojn, inter kiuj oni devas resti, tiamaniere ke oni 
lasos al arbitro kaj al personaj preferoj rolon kiel 
eble plej malgrandan. 

La Akademio do rekomendas al la esperantistaj 
aŭtoroj, ke ili sekvu la du jenajn principojn, kiuj 
kontraŭstaras unu la alian kaj estas la logika bazo 
de vortfarado en Esperanto: 

a) Principo de neceso: En konstruon de vorto 
oni devas enkonduki ĉiujn vortradikojn, sufiksojn, 
prefiksojn kaj finiĝojn necesajn por elvoki klare kaj 
plene la ideon reprezentotan de tiu vorto. 

b) Principo de sufiĉo: Se la ideo tiamaniere 
esprimita estas jam bone kaj nekonfuzeble kompre- 
nata el la kunteksto sen iu el la sufiksoj uzitaj, tiu 
ĉi sufikso povas esti eljetata kiel neutila kaj nenecesa. 


(El „Oficiala Gazeto“.j 


Pri „-igi“ kaj „esti -ata“. 


Ĉu tiuj du esprimoj estas egalsencaj? Jugante 
laŭ la multegaj fuŝuzoj, oni povus preskaŭ respondi, 
ke jes. Tamen inter ili ekzistas tre esencaj dife- 
rencoj, pri kiuj mi volas iom paroli. 

Unue ni vidu la sencon de iĝi. Tiu estas: trans- 
iri en staton aŭ ricevi kvaliton. Ciuj aliaj sencoj, 
kiel pasiveco, refleksiveco k. s. estas nur okazaj 
sekvoj de tiu senco, en iĝi mem ili neniel enestas. 
Se oni volas dissekci vorton formitan per iĝi, oni 
devas meti post la nun jam memstaran verbon 
iĝi la adjektivigitan formon de la radiko, ĉar la 
adjektivo estas la plej vastasenca vorto, simile kiel 
ankaŭ niaj kunmetoj kaj devenigoj per sufiksoj en- 
havas tre vastasencan aplikon de la radikoj. 

Beliĝi — iĝi bela; homiĝi — iĝi homa; aŭdiĝi = 
iĝi aŭda. 

Kelkaj diros al mi: tute ne, sinjoro! homigi = 
iĝi homo, aŭdiĝi iĝi aŭdata. — Jen la ĝermo de 
tiom da eraroj! Oni disklasigas la radikojn, en- 
premas ilin inter malvastegajn barojn, kaj poste, por 
elsavi ilin, volas fari por ĉiu okazo apartan regulon. 

Mi do ripetas: homiĝi — igi homa; aŭdigi = 
iĝi aŭda. Kompreneble oni devas ĝuste kompreni 
la sencon de adjektivoj. Kio estas la signifo de a? 
Fama matematikisto diras al ni: a ec, bela 
havanta belecon; sed tiu teorio en kelkaj punktoj 
lamas; interalie, ĉu patra domo estas domo havanta 
patrecon? — Mi do preferas diri: a rilata (laŭ- 
eble plej rekte) alo; patra — rilata al patro, bela 
rilata al belo, dorma rilata al dormo, ktp.; kia 
tiu rilato estas, lion klarigas al ni la okaza senco. 
Patra vanteco vanteco de patro; patra amo 
amo ricevata de aŭ direktita al patro; aŭda tubo — 
tubo por aŭdo; teknika instruo instruo pri tek- 
niko ktp. Se mi diras, ke iu estas aŭda, mi per 
tio ne diris, ĉu li aŭdas, aŭ ĉu iu lin aŭdas; li nur 
rilatas al aŭdo, sed al kies, ĉu al sia, aŭ de alia 
persono, tion mi ne esprimis. Sekvas senpere, k 
aŭda estas nek aŭdata, nek aŭdanta, sed povas sig- 
nifi ambaŭ. Same manĝa estas rilata al manĝo, ĉu 
aktive, ĉu pasive. — Simile estas pri radikoj ofte 
nomataj substantivaj. „Princa“ estas ankaŭ nur 
„rilata al princo", ne „estanta princo“; sed ĝi povas 
tion signifi. Princa instruisto povas esti homo, in- 
struanta princon, sed ankaŭ instruisto, kiu estas 
princo. Princa monumento estas monumento pri princo; 
princa gardeno gardeno de princo; reĝa donaco 
povas esti donaco de rego, donaco al rego, aŭ 
donaco taŭganta por reĝo. — Tiel ankaŭ homa ne 

nepre signifas „kiu estas homo“, sed ĝi povas tion 
senci. Se Kristo homiĝis, li iĝis homo, sed homi- 
ĝinta ĉimpanzo povas nur iĝi homa (homeca). 

Post tiom da antaŭklarigoj, kiujn la leganto 
espereble konsentas, ni venu al la ekira temo. Tion 
ni vidas, ke homigi — iĝi homa; se ni nepre volas 
esprimi la kvaliton, ni ja povas diri: homeciĝi (sed 
tie ni certe ne povas diri: homecigi = igi homeco!) 

Kaj nun pri aŭdiĝi iĝi aŭda. En la plej 
multaj okazoj oni komprenos: igi aŭdata. Certe 
por tiuj okazoj sufiĉas la esprimo aŭdiĝi. Nur oni 
ne forgesu, ke ĝi signifas ne nur tion; aŭdiĝi povas 
same signifi: iĝi aŭdanta. Se Caruso aŭdigas sian 
voĉon al la malliberuloj, lia voĉo aŭdiĝas; sed kiam 
Kristo aŭdigis la surdajn, kaj vidigis (igis vidaj) „la 
blindajn, ili same aŭdiĝis, respektive vidiĝis. — Cu 
„sidiĝante“ mi eble igas sidafa? Kompreneble la 
lasta senco estas malpli olta, sed gi nepre ekzistas; 
oni do tre atentu, ke la esprimoj kun iĝi neniel 
estas pasivaj. Sed ankaŭ refleksivaj ili ne estas. 
Se mi diras: ŝi beliĝis, mi tute ne esprimis, kiu aŭ 
kio beligis ŝin. En la unua okazo mi uzus ja: iu 
beligis ŝin, en la alia: ŝi beligis sin. Por ambaŭ 
okazoj taŭgas la neŭtrala „beliĝis“. (Finota.) 


= Grafologia fako = 


Kondiĉoj por la uzo de nia grafologia fako. 


1. Kun ĉiu demando oni sendu 2—3 skribaĵojn de minimume 
po 10—15 linioj, skribitajn, ne speciale por tiu celo, per inko sur 
papero sen linioj. Nepre rekomendinde estas, ke la skribaĵoj devenu 
el diversaj tempoj dum la lastaj monatoj. 

2. Oni diru la sekson kaj la agon de la skribinto. La 
grafologo ofte ne povas ekkoni la sekson el la skriboj, tamen tiu 
ĉi scio estas grava por la prijuĝo de karakteraj ecoj. 

3. Oni diru, laŭ kiu direkto spzcialaj esploroj estas dezirataj, 
ekzemple pri diligento, devokonscio, akiremo, veramo, natureco, 
scivolemo, idealismo, realismo, konstanteco, pasioj ktp. 

4. Por la prijuĝo de la manskribo de unu persono oni sendu 
'; Sm. aŭ per transpadilo, aŭ en 5 respondkuponoj stampitaj, aŭ 
per germanaj poŝtma koj. Krom tio oni aldonu 1 respondkuponon 
por afranko de la respondo. 

5. La adreso por ĉiuj alsendoj estas la nia, sen iu aldono. 
Sed oni ne forgesu suliĉe klare montri sian adreson ! 


Eva. Mia kara, juna fraŭlino — kaj juna vi 
estas, eble nur dek-ses-jara, ĉu ne? — ĝoju pri via 
juneco kaj bone atentu, ke via eta koro restu ĉiam 
tiel juna kaj infana kiel ği nun estas. Ankaŭ pli 
malfrue, post multaj, longaj jaroj, kiam la korpo 
estos maljuna kaj la haroj blankiŝintaj — tian staton 
vi tute ne povas imagi, ĉu ne? — la koreto devas 
esti juna kaj infana kaj en gaja tiktako bati tiel, kiel $i 
nun batas. Kion saĝan mi nun devas skribi pri tia 
juna koreto? La karaktero estas ankoraŭ meze de 
sia disvolviĝo, kaj vi estas komparebla kun arbeto, 
kiu estas flegata kaj gardata de fidelaj manoj $arde- 
nistaj, por iam rekompenci la prizorgadon per belaj 
floroj kaj belegaj fruktoj. 

Frapantaj ĉe via skribo estas la ŝparemo, la 
amo al nervus rerum kaj certa komercista talento, 
kiuj sendube montras, ke vi iam estos tre bona kaj 
ŝparema mastrino. Plie plaĉas eksterordinare la 
klare ekkonebla amo a! justeco. Tio estas malofta 


pago 108 


kaj bela trajto, kiu sin ĉi tie disvolvas, kaj estus 
tre dezirinde, se ĉi tiu ĝermo iam elkreskus al beno- 
riĉa frukto. Ne same bone plaĉas la emo al silen- 
tado, kiu tre facile, ĉe via inklino, povas naski 
sekretajojn, tiom pli, ke ankaŭ malforteco de l' volo 
multe helpas ĉi tiun emon kaj kaŝas en si certan, 

ne sufiĉe alte takseblan dangeron. Vi ŝatas — eble | 


sekve de dorlotado per tro multe da amo kaj indulgo 
— esti la centro de ĉiu rondo, en kiu vi estas, kaj 


vi povas komandi kiel tute vere ĉelsergento — ho, 
pardonu — mi volis diri kazerna leŭtenanto. Vi 


inklinas tro al la banalaĵoj de l' vivo, sed mi kredas, 
ke tio perdiĝos dum la venontaj jaroj, se vi estos 
tiel saga, por cedi al la delikataj, ĉiam pli klare 
rimarkeblaj instigoj de la animo, kaj se vi krom tio 
estos lre singardema en la elekto de amikecoj — 
ĉar alie povas esti, ke multe da peno kaj laboro 
estos vane faritaj. — Eva estas ĉarma nomo, kal 
malnovega libro rakontas pri tia Eva belan kaj in- 
struan legendon: la legendon pri la virino kaj ŝia 
malforteco! — R.E. 


= Por kolektantoj = 


Katalogo pri 
Esperantaj sigelmarkoj. 


Mallongigoj: E: eldonita; A: aĉetebla ĉe; F: formato; Gr 
grandeco de l bildo (horizontale vertikale); Pp: papero; Pr: 
prezo por 100 pecoj; Ss: subspeco au vario; T: teksto; d, md 
dekstre, maldekstre; pf: perforita (dentita); s. ms: supre, malsupre 


(Daŭrigo.) 
e) Germanujo. 
1911. 
E: Germana Esperanto-Asocio, Kongresa komitato 


en Lŭbeck. Pr: 0,400 Sm. Bildo: la domo de la 
ŝipista societo en Lübeck, s md Esp.-stelo. T s d: 


Vla Germana Esperanto-Konŝreso Lübeck, 4.—7. | 


Junio 1911. Pp blanka. F: rektangula. Gr: 
30-:44 mm, pf 111%. 

1. Verda. 
1912. 


E: Germana Esperanto-Asocio, Kongresa komitato 


en Danzig. Pr: 0,400 Sm. Esp.-stelo super la 
kunigitaj blazonŝildoj de Danzig kaj Zoppot. 
T md: VIL Deutscher Esperanto-Kongreĥ. d: 


VIll. Germana Esperanta kongreso. ms: Danzig, 
27. 7. — 1. 8. 1912, Zoppot. Reliefe presita. Pp 
blanka. F: triangula. Gr: 40 -<50 (flankoj) mm, 
tranĉita. 


2. Verda. 
f) Hispanujo. 
1911. 


E: Kataluna Esperantista Federacio. 
stelo kun radioj, ms: vidajo de Terrassa, super 
ĝi blazono. Ts: 3a kongreso de la Kataluna 
Esperantista Federacio. 29a 30a junio 1912a. 
Terrassa. Pp blanka. F: rektangula, Gr: 38-45 mm, 
pf 111954111/,. 


S: Esp.- | 

1. Helverda. 
Ss. malhelverda (Gr: 375:43 mm). 


NI. Fakaj (peresperantaj) kongresoj. 

1910. 

E: Esperantista Katolika Oficejo, Paris. Virino 
kun libro kaj Esp.-llaĝo en la manoj. Ts md: 
la kongreso internacia de Katolikoj Esperantistaj 
ĉe l' institut catholique, ms d: Paris, 30an de 
marto 3an de aprilo, ms: Venu al nia kongreso! 
Pp blanka, F: rektangula, Gr: 26><42 mm, pf 11. 

1. Verda. 

1911. 

E: La sama. Flava-blanka flago kun verda Esp.- 
stelo kaj la enskribo Esperanto, kiel akso de la 
terglobo, md la blazonoj de Belgujo (en la mezo) 
kaj Haag (ms). T: (s) 2a Kongreso de katolikoj 
Esperantistaj (ms) ĉe l' instituto de Sta Vincento. 
Hago de la 14a ĝis la 19a de Aŭgusto 1911. Pp: 
blanka. F: rektangula, Gr: 30 <40 mm, pf. 111. 

2. Verda, flava, blua. 
(Daŭrigota.) 
Dr. Mobusz 


Diversaj komunikoj 


Kvara kongreso de Italaj Esperantistoj. 
Milano, 31. Aŭgusto — 2. Septembro. 

La komuniko inter la internacia kongresejo Bern 
kaj la kongresurbo de la italoj, Milano, estas nun 
tre simpla kaj kondukas la samideanojn tra la nova 
tunelo de Lotschberg kaj tra la fama Simplon-tunelo. 

Tra la tuneloj elektraj lokomotivoj tiras la vago- 
narojn ; fumo do ne ĝenos dum la tratunela veturado. 
Jen la plej rektaj vagonaroj: 

Forveturo el Bern: 


0.155 5.20 8.0“ 932 13.00 18.181 
Alveno en Milano-Centro: 
625. 13:30 1410 15.45 19.47 0.15 


La horo 0,00 estas noktmezo. La vagonaro * havas 
nur lan kaj 2an klasojn; la vagonaro ** enhavas 
manĝgvagonon de Bern ĝis Milano; la vagonaro l en- 
havas litvagonon. Oni atentu, ke sur itala teritorio 
oni devas pagi la unuaklasan bileton por profiti la 
litvagonon. Samideanoj irontaj al Bern, profitu tiun 
ĉi bonan komunikon, por veni Milanon! Koran 
bonvenon! 

La kotizaĵo por la itala kongreso (Sm. 2.—) 
estas sendota transpagile aŭ poŝtmandate al S-ro 
Oscar Biinemann, Milano, Via Saffi 24. 


La Organiza Komitato. 


Pri varmokulturo. 


La interesa artikolo, kiun Dro Winsch pri la 
kuracefiko de la varmo publikigis en la antaŭa 
numero B, p. 84 k. s., aperis kiel aparia represo. 
Pro alsendo de la folio, interesuloj bonvolu sin turni 
senpere al S-ro Dro W. Winsch, Henkenhagen (Kr. 
Kolbers), Germanujo. Germ. Esp. 

Bibliografio 


Ĉiuj libroj markitaj per stelelo estas riceveblaj per: 


Ader & Borel G. m. b. H., Esperanto-Verlag, Dresden-A. 1, 
StruvestraBe 40. 


(La montritaj prezoj ne entenas la sendkostojn.) 


Ci tie ni recenzas nur verkojn duoble ricevitajn. 


“Oka Universala Kongreso de Esperanto. 
Krakovo, 11-18 Aŭgusto 1912 (Esperantista Doku- 
mentaro, kajero dudek unu.) 190 pg. 161/y=:25 cm. 
— Esperantista Centra Oficejo, Paris. Pr: 1.375 kim 

Ĝustatempe antaŭ la nova Universala Kongreso 
de Esperanto, la Naŭa, aperas ĉi tiu grava libro pri 
la antaŭa. Ĝi rememorigas al la partoprenintoj 
de la Oka ĉiujn pritraktojn de la generalaj kaj 
specialaj kunsidoj; plue gi enhavas la preparajn do- 
kumentojn por la Oka, la liston de la kongresanoj 
kaj lastfine ankaŭ la raportojn pri la belaj festoj de 
tiu kongreso. Ankaŭ por samideanoj, kiuj ne par- 
toprenis la Okan, la libro estas altvalora, ĉar ĝi 
estas grava dokumento pri la Esperanta movado. 
Eksteraĵo kaj preso estas la konataj. Eko. 


“ Poeziaĵoj de Frederiko Schiller. Tradukitaj 
de Kolonelo Zwach (Nova Biblioteko Esperanto, el- 
donata de J. Glück kaj Dro Sos, No. 1). 32 p$. 
1349 -19)/9) cm. — Verlag Paul Knepler (Wallis- 
hausser'sche k. u. k. Hofbuchhandlung), Wien. Pr: 
0.300 Sm. [107 

Ĉi tiu elegante eldonita libro enhavas kvar famajn 
poemojn de Schiller, nome „La kanto pri la sonorilo“, 
„La gruoj de Ibikuso“, „La ringo de Polikrateso“ kaj 
„La divido de la tero", Ciuj kvar estas mirinde bone 
tradukitaj. Unuflanke la originala versmetro estas 
ĉie konservita (krom du bagateloj, verŝajne pro 
neatento), aliflanke la tradukoj preskaŭ ĉie trafas 
la tonon de la originalo, kaj tio estas ja la ĉefaĵo. 
Plej bona mi opinias la tradukon de „La ringo de 
Polikrateso”. Por montri la majstrecan rimfaradon 
de la tradukinto, mi volas citi strofon. Ekz.: 

„Kaj eĉ se ne konsentas Dio, 
Do faru laŭ amika scio, 

Kaj voku malfeliĉon mem; 
Kaj kion de la ortrezoro 
Plej multe ŝatas via koro, 
En maron ĵetu sen pensem'!" 

Pri „La kanto pri la sonorilo” mi volas nur diri, 
ke mi juĝas ĉi tiun tradukon multe supera je traduko, 
kiun mi mem faris. Per tio mi diris sufiĉe multe, 

Se mi nepre diru mankojn, mi povas nur aten- 
tigi pri kelkaj gramatikaj eraroj. En proza teksto 
mi kolerus pro ili, en verso ili estas malpli ĝenantaj; 
en dua eldono ili estos eviteblaj, kaj tiam ankaŭ 
kelkaj bagatelaj malplataĵoj, kiel malĝusta akcento 
ĉe kunmetita vorto, unu manko de rimo kaj unu 
erara ritmo (Vidas garbejojn plenajn kaj la aliajn 
ejojn) estos korekteblaj. 

Sed entute la verko estas tre perfekta, kaj ni 
povas nur deziri, ke tiom talenta tradukanto donacu 
al ni multajn simile sukcesintajn esperantigojn. 

Mi ne forgesu diri, ke por la tre bonguste el- 
donita libreto la prezo estas ridinde malalta. Lr. 


“Germanaj Popolkantoj, tradukitaj de F. Pfeil 
k.a. 24 pĝ. 11!,-:16 cm. — Esperanto-Oficejo 
Oskar Ziegler, Stuttgart. Pr: 0.100 Sm. [108 

Dudek unu el la plej ĉarmaj kaj belaj kantoj 
de la germana popolo troviĝas en tiu ĉi malkara, 
tamen bonaspekta libreto. La traduko ja ne ĉe ĉiu 
kanto respondas la ĉarmon de la originalo, kaj kelka- 
loke ĝi ŝajnas iom artefarita, sed ni ne tro severe 
juĝu ĉi tiun fakton, kiu estas neevitebla ĉe la tra- 
duko de tiaj kantoj. Mi estas konvinkita, ke tamen 
la libreto bone plenumos sian celon, kaj ke ĝi estos 
multe uzata de kantemaj samideanoj. Precipe ĝi 
bone servos ĉe la Stuttgarta kongreso. Inter la 
„aliaj“ tradukintoj ni trovas ankaŭ rimarkindajn 
nomojn: antaŭ ĉio nia Majstro, plue S-roj L. E. Meier, 
K. Jost, P. Christaller, H. Boucon. — La kaj “viaj 

ko. 


° Esperanta legolibro por lernantoj (Inter- 
nacia krestomatio). De Dro Andreo Fiser, profesoro 


diplomita de Internacia Instituto de Esperanto, 
membro de E. L. A. (Dua eldono, korektita kaj 
kompletigita). 113 pg. 14" ,»:21!, cm. — Presejo 
„Esperanto“, Tiflis. Pr: 0.375 Sm. [93 


Kun granda gojo mi salutas ĉi tiun libron de 
nia diligenta samideano, aperintan nun en dua el- 
dono. La unua parto similas al aliaj legolibroj kaj 
konsistas el bone elektitaj provoj de nia literaturo 
en versoj kaj prozo. Ni trovas anekdotojn, rakon- 
tojn kaj artikolojn sciencajn. Kio donas al tiu ĉi 
libro la valoron kaj la superecon, estas la dua parto, 
kiu enhavas partojn el ĉiuj kongresparoladoj de Dro 
Zamenhof, kaj kiu enkondukas la lernantojn pli kaj 
pli en la esencon de la movado, en la historion de 
Esperanto “kaj en la celadon de la esperantistoj. Ni 
legas en ĝi ankaŭ pri la Ĉekbanko, pri U. E. A., 
pri la fondo de la Esperanto-Akademio kaj pri aliaj 
temoj. Entute: tiu ĉi libro donas al instruisto tion, 
kion li ĝis nun devis ĉerpi el multaj libroj kaj gazetoj; 
ĉar ne sufiĉas la instruado de la gramatiko, por 
havigi al ni fervorajn samideanojn. Tre grave estas 
ankaŭ, ke ili sentas la internan ideon de l'Esperan- 
tismo kaj konatiĝas kun la historio. Ne estas 
necese, diri ion pri la stilo, la nomoj de l' aŭtoroj: 
Dro Zamenhof, Privat, Cart, Kabe, Elb k. a. garantias, 
ke estas perloj. Nur io ne plaĉas al mi, tio estas 
la bindaĵo. La libro ja estas malmultekosta kaj tial 
ne donebla kun bona bindaĵo; sed tamen, tia enhavo 
meritas decan eksteraĵon, kaj mi rekomendas pri- 
zorgi binditajn ekzemplerojn, ĉar la nebinditaj dis- 
falas ja preskaŭ jam per rigardoj. 


Kaethe Jahns (E. L. A.). 


* Esperanta Poŝ-Biblioteko de Librejo „Es- 
peranto”, Moskvo: 

No. 1. La Premiito. 
kita de Herschel S. Hall. 
Pr: 0.075 Sm. 

No. 2. Tra la loko ensorĉita. 
ginale verkita de J. Sirjaev (Ivan 
16 pĝ. 10!,5:14 cm. Pr: 0.050 Sm. 

Denove malmultekosta biblioteko, 
dukas sin bone per jenaj du kajeretoj. 


Novelo originale ver- 
24 pĝ. 10!, x< 1414 cm. 


Novelo ori- 


Malfeliĉulo). 


kiu enkon- 
Sajne estos 

kolekto de noveloj verkitaj en Esperanto. No. 1 
estas kortuŝanta rakonto pri idealaj interrilatoj inter 
patrino kaj filo, kiu en modesta, diskreta maniero 
propagandas Esperanton. Bona stilo altigas la ĝuon 
dum la legado. 

No. 2 havas tute alian temon. Pastro rakontas 
pri malagrabla aventuro dum veturado al mortonto. 
La stilo ne estas same klara kaj eleganta kiel tiu en 
la unua kajero, La aŭtoro trouzas la -itan formon. 
Entute mi deziras al la eldonejo, ke la venontaj 
kajeroj similu al tiuj komencaj; tiuokaze ni povas 
sincere ĝoji pri la riĉigado de nia literaturo. 


Kaethe Jahns (E. L. A.) 


“Kolekto de Hungara Esperantisto, 
de Ludoviko Kokai, Budapest. 


eldonita 


No. 4: Marĉfloro. Novelo de Ferenc 
Herczeg; esperantiĝis Arnoldo Gölil. 108 pĝ. 
12/16145 cm. Pr: 0.550 Sm. [88 


En la hungara ĉefurbo, kiel en aliaj grandurboj, 
estas la marĉo, el kiu elkreskas la kompatindaj 
floroj, disiĝante sian odoron nur dum la nokto, dum 
tago vivante, vegetante eĉ en mizera mallumo. En 
Budapest floradis tia marĉplanto, belega floreto, ĉaste, 
netuŝ:te: knabino, florvendistino en la noktaj kafejoj. 
Juna, sed ankaŭ nula elegantulo ekkonatiĝas kaj 
interrilatas kun ŝi, malgraŭ sia fianĉino. Por same 
nula amiko li post ties ludmalgajno eĉ falsis la patran 
subskribon sur kambio — dum unu jaro li estas en 
malliberejo, kie liaj vivopinioj bonŝanĝiĝas: li fariĝas 
seruristo, edziĝas kun la ankoraŭ ĉasta kaj lin aten- 
dinta florvendistineto. Interna kaj ekstera feliĉo. 

Eraroj presaj, gramatikaj kaj stilaj terure 
amasiĝas; kun kiom da intereso oni legus ĉi tiun 
novelon, se ne la bedaŭrinde granda nombro da 
malkorektajoj estus tiom forpuŝiga! 


No. 5; Pro Esperanto. 
de Ferd. Varga. — Gertie. 
tradukis Ferd. Varga. — 
Originalo de Ferd. Varga. 
Pr: 0.225 Sm. 

„Pro Esperanto“: amuza monologo de iu, kiu 
pro ĉi tiu lingvo jam estis enŝovita en alienulejon: 
tia lingvo ja estas senspritaĵo, neniu povas ĝin kom- 
preni; aliaj similaĵoj sekvas. — 

„Gertie“: la sendangera travivitaĵjo de sceneja 
kantistineto. — 

„La monujo trovita“: la kompati$a sperto de 
homo kun honestaj intencoj, kiu trovas perditan 
monujon kun multaj bankbiletoj. Kiam li decidas 
ĝin reporti al la perdinto, kies nomon li legas en la 
paperujo, policanoj lin ekkaptas. Oni kondamnas 
lin, sed post kelka tempo pruviĝas lia senkulpeco. 

La preseraroj amasiĝas; la stilo ne ĉiam estas 
korekta. Serioze eldonitaj libroj ne enhavu anek- 
dotojn kaj aliajn spritaĵetojn inter siaj noveloj, por 
plenigi la paĝojn! — 


Originala monologo 
De Eŭgeno Heltai; 
La monujo trovila. 
— 24 pg. 12x16!/ cm. 

Lo 


` No.6: La prauloj. Verkis Julio Krudy. — 

La Wagram-odo. Verkis Endre Ady; tradukis 
Rudolfo Rajczi. — La infano. Verkis Ludoviko 
Biró, tradukis Bela Dobler. — 24 pĝ. 11-14“, cm. 
Pr: 0,225 Sm. [90 
„La prauloj“ rakontas pri frenezaj ideoj de iu 
duonnobelo, kiu ĉie aĉetas malnovajn portretojn, 
ilin pendigas en sian halon kaj poste al ĉiu vizitanto 
paroladas pri la meritoj de tiu „praulo“. Sed fine 

li resaniĝas kaj forlasas ĉi tiun senintence ekkaptitan 
aĉan sporton. 

„La Wagram-odo“ estas la konata malnovajo: 
maljuna homo foriĝas, juna homo triumfas. 

„La infano”: epizodo el la forkura vojago de 
trompŝtelinto kun edzino kaj suĉinfano. En la va- 
gonaro la infaneto mortas, Por neniun suspektigi, 
ili kaŝas la kadavron en la kofron; de l'marŝipo nur 


| la patro ĝin dum nokto jetas en la ondojn. 


Ankaŭ interesaj rakontetoj, se nur la stilo ne 
estus tiom malkorekta! Nur pene oni povas legi 
tiajn tradukajojn kaj originalaĵojn. 

Charl. Pulvers. (E. L. A.) 

“Rusa lernolibreto de Esperanto. De A.A. 
Sanarov. 32 pg. 11115 9 cm. — Librejo „Espe- 
ranto", Moskvo. Pr: 0.075 Sm. {98 

Bedaŭrinde mi ne povas diri, ĉu tiu ĉi verketo 
estas bona aŭ ne, ĉar ĝi, escepte de la ekzercoj, 
estas presita ruslingve. Certe ği estas tre malkara 
lernolibreto, kiu verŝajne bone plenumos sian celon. 
Unu bonegan arangon mi trovis en ĝi: la ĉefaj 
prepozicioj kaj ilia signifo estas montritaj en ilustrita 
tabelo, same ankaŭ la tempoformoj de la verboj. 
Car demonstrado laŭ bildoj estas ĉiam pli efika ol 
multaj tekstaj klarigoj, mi jugas la diritan aranĝon tre 
taŭga kaj imitinda. Eko. 

Breslau. Vortpentrajo de Hugo Kretschmer. 
La germanlingvan originalon esperantigis la Loka 
Grupo Breslau de G. E. A. 24 pg. 11!/2><15!/% cm. 
— Senpage havebla ĉe la delegito de U. E. A., S-ro 
G. Mahn, Albrechtstr. 43, Breslau. [114 

Ci tiu bela kaj multilustrita libreto, eldonita okaze 
de la grava ekspozicio de Breslau, estas grava laŭ du 
vidpunktoj: Unue ĝi forigas tute la malŝustan ideon, 
kiun multaj personoj ankoraŭ havas pri la „neinteresa 
kaj teda“ urbo Breslau; due ĝi povis fariĝi dank' al la 
monhelpo de la Breslau'a urbkomunumo, kiu pagis la 
kostojn por la gvidlibro kaj ankaŭ por la 4-paĝa 
prospekto pri la ekspozicio, dissendata kune kun la 
libreto. Kiel oni scias, la magistrato de Breslau 
aliĝis al U. E. A. kiel Esperantia Entrepreno, por 
havigi al si materialon el la eksterlando por la eks- 
pozicio kaj propagandi ĉi tiun per Esperanto en 
aliaj landoj. — La eldonon de la gvidlibro prizorgis 


S-ro Arnold Behrendt. Ika. 


La literatura agado de hungaraj esperantistoj 
dum la jaro 1912. De Jozefo Takács. 16 pë. 
93/, 416 cm. Komisie ĉe Ludoviko Kokai, Buda- 
pest, Karoly u. 1. Pr: 1 respondkupono. [9 

Interesan pririgardon pri la agemo de niaj hun- 
garaj samideanoj donas al ni ĉi tiu folio, kiu sekvas 
la laŭdindan ekzemplon de S-ro Davidov pri la rusa 
literaturo. Domaĝe estas, ke la listo estas iom mal- 
bone aŭtografiita. Eko. 


Diversaj eldonaĵoj. 


` Esperantista insigno (stelo) No. VII, havebla 
ĉe Ader & Borel G. m. b. H., Esperanto-Verlag, 
Dresden -A. 1. — Pr: a) kun longa pinglo 0.60 M. 
(10 ekzempleroj 5.10 M); b) kiel broĉo 0.60 M. 
(5.10 M.); c) por butontruo 0.75 M. (6.15 M.). 


Ĉi tiu nova insigno estas bela, ne trudema kaj 
tamen tre efika, kaj certe ĝi fariĝos unu el la plej 

ŝatataj de sia speco. Ĝia verda stelo, enhavanta la 
oran literon E, havas la saman grandecon kiel la 
insigno No. I de la firmo A. & B., sed por pli bona 
efiko gi ĉirkaŭhavas kvinangulan blankan parton, 
kiu interligas la ekstremojn de la stelpintoj. La 
farado de la tuta insigno estas bonega kaj la pingloj 
firme allutitaj. Kiu do preferas malgrandan insignon 
sufiĉe rimarkeblan, tiu aĉetu la priparolatan; ĝi estas 


vere rekomendinda. Ika. 
“ Propagandaj sigelmarkoj, 4 novaj specoj, 
eldonitaj de Esperanto -Zentrale, Dresden. — Pr: 


po 100 ekz-oj (ankaŭ diversaj) 1.— M. (0.500 Sm.). 
Haveblaj ĉe Ader & Borel G. m. b. H., Esperanto- 
Verlag, Dresden-A. 1. 

La diversaj specoj de sigelmarkoj en Esperantujo 
plimultigas rapide kaj konstante, kaj ili ekzistas jam 
en tia amaso, ke oni nun eĉ aranĝas katalogon de 
ili por tiuj samideanoj, kies sporto estas la kolektado 
de tiaj markoj. Certe ĝi estas interesa kaj instrua 
sporto, ĉar ĝi pli-malpli rekonigas la movadon, pro- 
greson kaj historion de Esperanto. Al la kolek- 
tantoj la novaperintaj, ĉi tie priparolataj markoj do 
certe estas bonvenaj, tiom pli, ke ili per sia beleco 
bone distingigas de multaj aliaj el siaj kunuloj. Mi 
ne volas detale priskribi ĉiun apartan markon; tion 
faru poste Dro Mobusz en sia katalogo. Mi nur 
diru, ke ĉiuj kvar specoj estas rektangulaj (3 ortaj 
kaj 1 kvadrata), kaj ke iliaj diversaj koloroj estas 
bonefikaj. Ciu marko surhavas tekston celantan la 
propagandon de Esperanto. Jes, la propagando 
estas la ĉefa celo de ĉi tiuj markoj, kiujn la vigla 
Esperanto-Centro en Dresden havigas al la esperan- 
tista mondo, kaj tiu ĉi bela celo rajtigas ĉiujn espe- 
rantistojn, precipe la germanajn, al multokaza uzado de 
la novaj markoj. Do, kolektantoj kaj propagandistoj, 
havigu al vi sufiĉan kvanton de ili, antaŭ ol ili estos 
elĉerpitaj, kio ja kelkafoje okazis dum la lasta tempo! 


Nekolektanto. 


== Por lertuloj 


Enigmoj kaj problemoj. 
No. 19. 


llmımmnnnnooo0o00000000000 
opprrrrrsssttitttuuuvz 

Ordigu la literojn tiamaniere, ke laŭvice ili 
nomu: koloron, gemon, vazon, arbon, malsanon, 
parton de l' korpo, fluidajon, literaturaĵon, preĝejon, 
trinkaĵon, popolon, plektaĵon, frukton. 

La komencliteroj de la trovitaj vortoj nomos du 
urbojn de Esperantaj okazontajoj. M. Butin. 


No. 20. 


Silaba enigmo. 
Karega 1, 2 kaj 3 de mi 


Farigis iam tute maltrankvila; 


Kaj kiel 3, 2, 1 li vagadis. 

Sed fine li renkontis virgulinon, 

Carmegan kiel 2 kaj 1, 3; 

Si, fariĝinte lia edzineto, 

Lin ree gvidis en agrablan hejmon. 
Nolte. 


No. 21. 


Vi ĝin vidas sur papero, 
Kun sufikso en l' aero. 
Johannes Bauer. 


En la venonta numero de eldono B ni publikigos 
la solvojn de la ĉi-supraj problemoj; la legantoj bon- 
volu sendi la solvojn, skribitajn nur sur poŝtkarto 
sen iu alia komuniko, ĝis la 5a de l' venonta monato 
al nia redaktoro, S-ro Friedrich Ellersiek, Ber- 
lin S. 59, Wissmannstr. 46. — Tri el la solvontoj 
ricevos libropremion, kiun ili povos elekti el la kata- 
logo de nia eldonejo. (Valoro po premio ĝis 1 Sm.). 


Solvoj el la antaŭa numero. 
No. 16. 


aro, ETO, ITO, OTO, UTO. 


No. 17. 
kre | pu | sko | 
| | 
| pu pi lo | 
sko lo | po 
=== E 
No. 18. 


letero, etero, tero, ero, ro, o. 


Gustajn solvojn sendis: 

AJ de ĉiuj numeroj: Ad. Appelt, Gablonz a. 
Neiße (Bohemujo); Jos. Arnold, polica supera se- 
kretario, Augsburg; Max Arnold, Dresden; J. Bacquet, 
Guines (Francujo); S-ino Marie Baroch, Polnisch- 
Ostrau (Aŭstrio); Karl Bartel, techn., Graz (Aŭstrio); 
S-ino M. Bastoul, Autry-le-Chatel (Loiret, Francujo]; 
Johannes Bauer, Godesberg; Walter Bergmann, 
Parchim ; Don Mansueto Biscaglia, Mezocorona (Tirolo, 
Aŭstrio); F-ino Katharina Bock, Neukölln; Kurt 
Bohme, Dresden; F-ino Lina Brockmann, Hamburg- 
GroB-Borstel; Richard Brüggemann, Berlin; Max 
Butin, Godesberg; F-ino Colleatte, Amiens (Somme, 
Francujo); K. Czaster, stacidomestro e. s., Görlitz; 
W. Daum, cand. phil., Bonn; Hermann Decker, Neu- 
kölln; V. Didrihson, Odessa (Rusujo); Hans Dörrhöfer, 
Homberg a. Rhein; F-ino Maria Dreesbach, Godes- 
berg; F-ino Henny Drückhammer, Lübeck; Martin 
Ehlig, Pirna; D-ro Albert Engler, Wien (Aŭstrio); 


Max Fischer, fervojasistanto, Engelsdorf-Leipzig ; 

Ewald Franke, instruisto. Hamm i. Westf.; F-ino 
Luise Fuhrmann, instruistino, Neukolln; Leopold 
Friedrich. Goldfarb, Wien (Aŭstrio); Gerh. Görcke, 
bankoficisto, Hamburg; H. Greff, hemiisto, Elbing; 
S-ino E. Große, juĝejkonsilista edzino, Wolkenstein: 
„Grupano“", Frankenberg (Saksujo); H. Haenen. 
Boxtel (Nederlando); C. Handrich, Hellerau-Dresden ; 
Paul Heidrich, komercisto, Plauen i. V.; Ph. Heim, 
Ludwigshafen ; Willy Heinze, elektro-in$eniero, Frank- 
furt a. Main; F-ino Johanna Henschel, Frankfurt 
a. Oder; F-ino Martha Herrmann, Dresden; Hans 
van Hoof. Koblenz-Moselweiß; A. Ivanickii, St. Peter- 
burgo (Rusujo); OpaB Jablonski, Breslau; G. J. John- 
ston, Dublin (Irlando); Aug. Junker, Köln a. Rhein; 
Tadeusz Kasprzycki, Sambor (Galicio, Aŭstrio); A. 
Kirchhiibel, Neusalza-Sprembers; Martin Klein, Wien 
(Aŭstrio); Arthur Kleinow, Berlin; Walter KloB, 
horloĝisto, Berlin; O. Knoke, Hannover; F-ino Alwine 
Körner, Braunschweig; Willy Kraft, Braunschweig ; 
Fred Kreuzberg, Holweide b. Köln; G. Kreuzberger, 
Gotha; Paul Krüger, Sagan; F-ino Frieda Kupfer, 
Stettin; F-ino Margarete Küster, Magdeburg; F-ino 
Margarete Lachmund, Leisnig; S-ro Lammers, Olden- 
burg i. Grhzgt.; F-ino Margerete Lang, Neukölln; 
Arno Langer, Seiffen; F. Lebatteux, Le Mans (Fran- 
cujo); Teo Leber, Reutlingen; R. Lechner, Groß- 
hesselohe; Max Leopold, Berlin -Oberschöneweide ; 
F-ino Löwe, Radebeul b. Dresden; Adolf Lutzeier, 
ĉefinstruisto, Klin$enstein b. Ulm a. Donau; Johann 
Lux, Altenessen; Joseph Maier, reĝa realinstruisto, 
Neumarkt (Oberpfalz); J. Mattes, Bradford (Anglujo); 
Johs. May, St. Wendel; J. B. Miller, Waldsee (Wŭrttb.); 


Germana Esperantisto 


Martin Klein, 


N. Moesgaard, Kjöge (Danujo); E. Momber, Honneff | 


a. Rhein; Hermann Müller, poŝtoficisto, Dresden; 
Rudolf Müller, bankoficisto, Eberswalde; Henrio Na8, 
Nürnberg; A. Neitzel, Hannover; Richard Nitzsche, 
poŝtekspedisto, Dresden; S-ino A. Neupert, Godes- 
berg; A. Omlor jr., St. Ingbert; Theodor Oster, Godes- 
berg; Walter Peters, Berlin; O. Petzold, reallerneja 
instruisto, Oschersleben; Heinr. Pfaff, Worms; Otto 
Pilhofer, bankoficisto, Nürnberg; Emil Poll, stud. päd., 
Innsbruck (Tirolo, Aŭstrio); W. Reichert, fervoja 
supera sekretario, Posen; E. Rödiger, supera poŝt- 
asistanto, Oldenburg (Grhzgt.); Fritz Rody, Bad Ems; 
Hugo RoOnsch, desegnisto, Reichenau (Saksujo); Dro 
Petro Schacht, Milano (Italujo); F-ino Margarethe 
Schäfer, Dresden-Pl.; Johann Schauer, paroĥestro, 
Moosinning b. Erding; Max Scheffler, instruisto, 
Ritzengrin-Auerbach i. V.; Jakob Schenkel, Fried- 
richsthal a. Saar; W.Schimmel, kantoro em., Dresden; 
Hermann Schlesier, rotestro, Deuben - Dresden; J. 
Sechmalzl, Augsburg; Paul Schmidt, Dresden ; Reinhard 
Schmidt, Hamm i. Westf.; F. Schmidthofer, Briinn 
(Moravio, Aŭstrio); Albert Schmieder, Dresden ; 
E. Schrape, imp. sup. limdepagrevizoro, Mühlhausen 
i Els.; W. Schuhmacher, ĉefinstruisto, WoOssin$en, 
Amt Bretten; Johs. Schwaiger, supera poŝtasistanto, 
Königsberg i. Pr.; Oskar Schwarz, Wien (Aŭstrio); 
A. Semich, Zittau; F-ino Frida Simmank, MeiBen"); 
Joseph Sommer, Lippstadt; W. Steinke, Flatow 
i W.Pr; Franz Strache, Schönborn b. Bodenbach 


(Bohemujo); Paul Straube, Offenbach a. Main; Adolf | 


Svoboda, Klein-Beranau b. Iglan (Moravio, Aŭstrio); | 


“) Espereble ni ĵuste divenis la nomon el la skribo, ĉar la 
karto ne es'is subskribita La red. 


Fondinto: J. Borel; responda redaktoro 


Friedrich Ellersiek, ambaŭ en Berlin 

J. Sychrawa, direktoro, Wien (Aŭstrio); Fritz Thieme, 
Dresden; Albin Tietze, Friedland (Bohemujo); Adolf 
Thomann, Dresden; Karolo Turoj (Harold Towers) 
Sheffield (Anglujo); Johann Tuschl, Ullrichsthal (Bohe- 
mujo); Friedrich Emil Uhlig, Schonau-Chemnitz; Wil- 
helm Unger, gimnaziano, Plauen i.V.; Mih. S.Valentinov, 
Kovno (Rusujo); Jos. Vogel, Paderborn; Oskar Vogel, 
Leubnitz-Neuostra; F-ino Lilli Vogt, Kassel; Johann 
Wasserfuhr, Koln-Kalk; Jos. Weber, instruisto, Ham- 
born-Marxloh; Dro Max Wedam, fervojisto, Villach 
(Aŭstrio); F-ino Martha Wegner, Bromberg; Herm. 
Wichers, Lŭbeck; Dro Fritz Wicke, Chemnitz; Chr. 
Wiedemann, instruisto, Bopfingen; Adolf Winkler, 
Leipzig -Reudnitz; Edvardo Wiesenfeld, Varsovio 
(Polujo); Otto Wirths, kampara leterportisto, Hoch- 
dahl; Wilh. Wittbrodt, Neukölln; R. Wohlstadt, Kiel; 
Romeo Zanardi, Bologna (Italujo); E. Ziemann, juĝeja 
sekretario, Gnesen; L. ZOchmann, Wien (Aŭstrio); 
Oswald Zöphel, Dresden; Josef Zosel, Groflschonau. 

B) de du numeroj: F-ino Benndorf, Halberstadt; 
Eugen Helmensdorfer, Tettnang; Emil Kolodzig, Saar- 
brücken 2; F-ino Schlesinger, Breslau; Prof. D-ro 
Schmidt, Essen a. Ruhr; Max Stolz, Hamburg. 

C) de unu numero: O. Goltz, Reichenberg 
(Bohemujo). ` 

La premioj estas gajnitaj per loto de: S-ro 
Wien; S-ro Teo Leber, Reutlingen ; 
S-ro W. Schimmel, kantoro em., Dresden. 

La gajnintoj bonvolu sciigi nian eldonejon Ader 
& Borel G. m. b. H., en Dresden, Struvestr. 40, pri 
la libroj, de ili dezirataj. 


= Redakciaj respondoj =| 


S-ro J. O. en Bern. Kvankam la dediĉo de 
via versajo tradukita estas bone celita, la versoj 
tamen ne estas taŭgaj por publikigo en G. E. 

Ankoraŭ la ŝercenigmo No. 14 el 5 B. Kelkaj 
lertuloj respondis al nia rimarko, aldonita al la solvo 
de tiu enigmo (vidu 6 B p. 96), kaj esprimis sian 
opinion. Resume ili diris, ke la enigmo efektive 
estis tro malfacila kaj, laŭ germana diro, „altirita je 
la haroj". Unu lertulo sprite diris: „Neniu verkis 
la enigmon kaj neniu povis ĝin solvi, ĉu eble en tio 
sidas la ŝerco?" Nu, ni petas pardonon de niaj 
legantoj, ke ni sensukcese igis ilin rompi siajn kapojn, 
kaj ni promesas, ke ni estonte ne plu faros tiajn 
„ŝercojn“. Sed la estontaj enigmoj kaj problemoj 
ankaŭ ne devas esti tiel facilaj kiel tiuj de la antaŭa 
numero, ĉar kelkaj lertuloj plendis pri troa facileco 
de ili. Estas vere malfacile, agi laŭ ĉies gusto, ĉu 
ne? Koran saluton al ĉiuj karaj lertuloj kaj 
dankon pro la belaj poŝtkartoj ilustritaj, kiujn kelkaj 
el ili sendis al nia redaktoro; bedaŭrinde ne estas 
eble, danki al ĉiu aparte. Sed en Stuttgart kaj Bern 
nia redaktoro estos preta persone danki vin, se vi 
ne preferas, bategi lin pro la ĉagreno kaŭzita al vi 
per malfacilaj kaj ne klaraj enigmoj. Do venu ĉiuj 
al Stuttgart kaj Bern! Kaj se tie renkontos unu la 
alian, estu forgesita ĉiu kolereto, kaj kune ni ĉiuj 
travivos gajajn kaj agrablajn tagojn. 


— Ader & Borel G.m.b.H., Esperanto-Verlag, Dresden, 


Presejo de F. Emil Boden G. m. b. H., Dresden. 


